text:
This post is also available in: Dutch, English.
Bo ke partisipá den nos estudio?
E pregunta ta: kua bestia ta habri frutanan no-hechu di datu, kadushi i kadushi pushi?
Historia:
Dr. Sophie Petit a studia datu, kadushi, kadushi pushi i raton djanochi na Kòrsou pa 24 aña. Parti di su estudio huntu ku Leon Pors and Anna Rojer ta mustra ku masha poko fruta ta haña oportunidat di hecha i habri. Sierto bestia ta habri i kome nan promé ku e simianan ta kla pa sprùit – e bestianan akí simplemente ta kome pa kaba ku e kaktusnan! KUA BESTIA TA HABRI E FRUTANAN NO-HECHU AKI? Yuda nos pa revelá e sekretu aki.
Loke bo tin mester:
binokulario, pèn i papel, e formulario (klèk aki pa e formulario, i klèk aki pa un ehempel di un formulario yená), un lugá kaminda bo por opservá datu, kadushi òf kadushi di pushi (bo tin suerte si nan ta krese den bo kurá), un buki di para, algu di kome-awa-sunscreen-ko’i tapa kabes-algu pa sinta riba dje p.e. kama di pushi, poko tempu liber i lo tabata hopi bon si bo tin un kámera ku un tele-lens riba dje (pero no obligatorio).
Loke un opservadó mester sa di e frutanan:
ora un fruta ta hechu (5-6 siman pa datu i kadushi), e ta hincha i ta sker habri. Fruta di datu (dader) ta kuminsá lombra pisá i ta pèrdè su sumpiñanan djis promé. Kaska di fruta di kadushi (tampañá) ta bira hopi fini kaminda e ta bai sker, mas parti esei ta sosedé parti abou dje fruta. Raton djanochi por yega na e parti di kome paden, solamente ora e fruta ta habrí; un kantidat grandi di simia pretu chikitu ta kla pa sprùit e ora ei i raton djanochi ta nan distribuidó. Tin ora un dader ta kuminsá lombra i pèrdè su sumpiñanan ora un bestia ta habri’é promé ku e hechu. Pa e motibu ei i mirando meta di e estudio akí, ta masha importante, ku bo sa sigur ku e frutanan no ta hechu (uza fruta di grandura chikitu te mediano pa un sierto kaktus). Nota ku simianan por spruit for di un siman promé ku e fruta ta habri. Ta pesei ta asina importante den e estudio akí, ku nos sa sigur ku e fruta no ta hechu.
Método:
por fabor sinta ku bo binokulario por lo ménos 10 m leu for dje kaktùs òf grupo di kaktùs. Raportá tur bestia vertebra ku ta bishitá e kaktus i ku ta bon visibel. E kos mas IMPORTANTE TA KU BO TA NOTA SI E BESTIA EN KESTION TA HABRI E FRUTA OF SI E FRUTA TABATA HABRI KABA ORA E BESTIA A KUMINSA KOME FO’I DJE. Tuma nota ku barika hel tin bia ta kome e gotanan di suku riba e kaska di frutanan será. Nota solamente un opservashon pa kada bestia i kada fruta (por ehempel si un mòfi ta bishitá e fruta diferente bia, bo ta menshoná solamente un bishita). Por fabor usa dos formulario si bo ta opservá dos diferente kaktùs na mesun momento. RAPORTA SOLAMENTE BISHITANAN NA FRUTA CHIKITU TE MEDIANO, ku sigur no ta hechu. Prosedura pa
Entrega di informashon:
por fabor yena e formulario elektronikamente i mand’é pa Curaçao Footprint Foundation (info@curacaofootprint.org) despues kada seshon di opservashon. E fecha di klousura pa e estudio akí ta 30 septèmber 2013, pero nos lo keda semper kontentu ku bo informashon interesante despues di e fecha ei. Bo lo risibí un resumen di e resultádonan. Nos lo tuma kontakto ku bo si nos mester di informashon adishonal.
Por fabor, wak potrèt di e kaktùsnan pa identifikashon.


c: text/html

text: WILLEMSTAD – Federashon di Softbol Korsou ta hopi kontentu i orgujoso pa motibu ku Starosa Angels a wordu skohe komo organisashon di aña i Sr. Evan Balentina a wordu skohe komo dirigente tekniko di aña komo e tekniko ku a logra triple kampion den softbol di Korsou. Pabien ta bai pa henter e ekipo di Starosa Angels ku tur su miembronan i tambe Sr. Evan Balentina di parti direktiva di Federashon di softbol di Korsou. Nos ta kontentu ku pa di 2 aña konsukutivo softbol ta saka kara durante di e anochi di premiashon organisa pa Federashon olimpiko Korsou. De paso nos direktiva ta felisita Julise Koffi i tambe Anais Piar pa e echo ku nan a wordu nomina komo deportistanan di aña.

robotstxt: allowed

filter: keep


text:
E team di Polis no a give up mientras cu nan tabata sigur cu por a pone man riba esnan cu a yega Aruba den forma clandestino ya logra 8 detencion.
A haya dos curpa sin bida. A keda busca pa esnan na bida cu tambe kizas por a yega tera. E buskeda tabata den e mondi sera cu hubada etc. Unidadnan uniforma di San Nicolas, Polis di Barrio, Unidadnan di K-9 etc tabata envolvi den e buskeda. For di momento cu e prome informacion a drenta banda di 10:35 or mainta tocante e ilegalnan of curpa sin bida na altura di baby Beach, e buskeda a sigui riba tera y den lama.
Asina a topa cu e di dos curpa sin bida. Mescos a topa otronan na pia cu tambe tabata forma parti di e grupo cu a yega tera. E hendenan aki mester a bula na awa den lama bruto pasobra e boto no sa yega full na canto. Y caminda ta benta nan ta peligroso.
Atardi a drenta y anochi tambe. E polisnan a keda cu nan buskeda den e scuridad. Finalmente un Polis moviendo su so a bin topa cu cuater mas hunto riba e caminda pabou di Centro Colorado. A pone tur para keto plat na tera y pidi refuerzo. E refuerzo a bin y asina a logra detene tur cuater. Nan a admiti cu nan a yega Aruba marduga. Tur esnan deteni na bida lo mester forma parti di e proceso di interogacion. Polis a confirma cu ta ocho hende ta den man di husticia . Nan tabata tin tambe nan carchi di identificacion venezolano hunto cu nan..


text:
-
Contact
- lionel_326@hotmail.com
Ta sumamente importante pa bo sa ku…..
Reading Time: 4 minutes
Preis di buki!
Mi buki ‘Hink’é aden’ ta riba laman na kaminda pa Kòrsou. Esaki lo bira mi di kuater buki na Papiamentu ku mi a skibi i publiká kompletamente riba mi mes.
Mi ta haña ku bo mester ta orguyoso di mi. Dikon? Pasó mi a logra saka kuater buki sin tin un trabou figo i sin niun respaldo finansiero, pues kompletamente riba mi mes forsa i kreatividat. Mi mes ta skibi, mi mes ta hinka e bukinan den otro i mi mes ta diseñá e portadanan (ku yudansa di Aymar Profas). Aki aya mi a konta ku algun yudansa ku semper mi ta apresiá. Por ehèmpel RidderCargo e bia aki a ofresé pa transportá mi bukinan di Merka pa Kòrsou, i Biblioteka Nashonal semper a publiká e lansamentunan den korantnan lokal. Mi mes ta hasi merkadeo na mi propio estilo sin gasta miles di florin na propaganda den korant i na radio èts.
Tur loke mi ta konta kuné ta solamente sosten di esnan ku ta kumpra mi bukinan. Esnan ku kumpra mi bukinan ta hasié libremente pasó nan ke. Mi no ta pone pistol na kabes di niun hende pa kumpra mi bukinan. Esmas nunka mi a pidi niun hende pa “like” ni “share” nada ku mi a publiká. Mi no ta manda mensahe privá pa niun hende, ni riba Facebook, ni riba WhatsApp, pidi pa niun hende “share” nada pa mi. Esnan ku a hasi esaki a hasié simplemente pasó nan ke.
Skibimentu no ta hasi mi riku. Tur loke e ta duna mi ta frustrashon, doló’i lomba (dor di sinta hopi), carpal tunnel syndrome i gastu. Na momentu ku abo gusta loke mi a skibi (si esei sosodé) mi ta haña un telep di plaser.
‘Hink’é aden’ ta un buki ku historianan real i totalmente insolito den dje, pero ku mi ta konta bo di un forma sarkástiko i alegre. Ta kosnan ku realmente mi a pasa aden, ku probablemente lo bo no kere si mi bisa bo ku nan a pasa di bèrdat. Hopi chèns ku lo bo hari miéntras mi ta konta bo di mi frustrashonnan, tristesa i mi mala suerte ku mi tin den bida. Si, mi sa ku lo bo hari. No hunga ròl hasi mané ku bo no sa hari ora hende pasa den trastu. Hende gusta hari mal eksperensia di otro. Mi kana, slep kai, dònder abou mané patia bèrdè riba mi atras, hende lo hari mi, graba mi pone mi riba ‘social media’, despues bin puntra si mi ta okay. Asina ta hende i mi a kustumá ku esei kaba. Pues mi ta bai duna bo pèrmit pa hari e mala suerte ku mi tin den bida. Si bo lesa henter e buki sin hari a ni un bia, mi ta duna bo e sèn bèk, i te asta benta un kos riba dje pa bo molèster.
Delantá mi ke pidi mi diskulpa si tin un hende ku mi a ofendé den e buki. Mi a pone nòmber i fam di hendenan ku tabata envolví den historianan ku mi ke a konta, i tambe reakshonnan di hendenan ku sa reakshoná riba mi postnan riba Facebook. Mi no a pidi pèrmit, pasó hende gusta ninga mi ora mi pidi pèrmit. P’esei mi a hasi mi kos sin pidi pèrmit. Mi ta spera bo no rabia.
Preis di buki!
Mi bukinan (Kibra Hacha, Awa, Habon ku Past’i Djente, Niun Pátaka i Hink’é aden) tur ta duna bo plaser, p’esei mi a pone tur na e preis uniforme di 50 florin pa unu (hardcopy). Pues kuminsa pone e sèn ei un banda. Pa e mesun 50 florin ei, ami ta haña solamente trinta minüt di plaser serka un di e 2500 ‘tragomeisjes’ ku tin na Kòrsou. Anto esei ta pa un ròndu so. Si mi ke bai un di dos ròndu, mi tin ku bolbe paga. Mi bukinan, si bo lesa nan mané haragan, lo bo tin mínimo dos dia di plaser. Si bo lesa entre un pa dos kapítulo pa dia, lo bo tin mas o ménos un siman di plaser. Si bo ke bai un ròndu mas, e lo no kosta bo nada. Pa 50 florin, mi ta haña esei un bon dil, òf no?
Lo no keda mi straño si, si bo lesa e artíkulo aki, i despues bin puntra mi tòg si ‘Hink’é aden’ ta na boekhandel kaba, ki preis mi bukinan tin òf ku si bo por haña un buki grátis. Mi a kustumá ku hende kaba!
Danki na tur e personanan ku mi por a konta ku nan yudansa pa ku e buki ‘Hink’é aden‘ entre otro Ydelllienne Heerenveen, Aymar Profas Photography, Dayenne Gouverneur, Fabienny Thielman i tambe RidderCargo Services.
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
ORANJESTAD – Un di e eventonan mas grandi y importante den e industria turistico y hotelero pa nos region, ta e Caribbean Hotel Marketplace organisa door di Caribbean Hotel And Tourism Association (CHTA) cual ta un compromiso anual pa Oficina di Turismo Aruba (A.T.A.).
Ehecutivonan di Oficina di Turismo hunto cu representante di AHATA y e hotelnan local a participa, pa asina ta bon informa di con turismo pa Aruba ta canando pa cu aña 2018. Esaki ta obtene di tour operadornan cu ta bende Aruba, den e caso aki primordialmente na Merca, y kende por bisa pues cuanto benta tin pa Aruba y con esaki ta compara cu otronan den Caribe. E aña aki, e conferencia a tuma luga den e San Juan Convention Center na Puerto Rico.
E aña aki a inclui un enfoke special riba e estado di e industria turistico den Caribe, esaki despues cu varios isla y nacion a keda asota pa desasternan natural durante 2017. Aunke Aruba no ta un di e islanan directamente afecta, ta sigui ta importante pa sigui di cerca kico e consecuencianan ta pa nos propio mercado turistico. Kico esaki kiermen pa Aruba pa 2018 y pa 2019, ora cu varios di e destinacionnan cu a wordo asota pa horcan aña pasa bin ‘back on board’, renova? Esaki ta algo cu tin atencion di A.T.A. y otronan den e industria. Fuera di esey ta papia tambe di con otro proyectonan clave den Caribe ta moviendo y si esaki lo por impacta Aruba. Den e caso aki por pensa riba e proyecto hotelero di luho grandi na Bahamas, cu ta ‘Baha Mar’.
Pa Aruba e aña aki ta sigui mustra fuerte despues di un 2017 fuerte, pero manera indica e competencia lo ta bay ta aun mas fuerte, principalmente durante temporada halto di 2018/2019. Diferente ahustacion lo wordo haci unda ta necesario na mercadeo di Aruba pa asina cubri aspectonan cu a bin dilanti durante reunionnan.
Oficina di Turismo di Aruba, ta uza feedback ricibi pa ahusta strategia y defini pasonan cu mester tuma.
Esnan cu ta asisti na e conferencia ta consisti di operadornan turistico, agentenan di biahe, organisadornan di biahe incentivo, compania di turismo, etc. Reunionnan y contactonan sosteni durante e Caribbean Hotel Marketplace lo sigur yuda conduci na resultadonan beneficioso pa nos industria turistico.
Ehecutivonan di A.T.A. a reuni cu diferente ‘Corporate Offices’ di varios di e ‘brand-chain’ hotelnan na Aruba durante e bishita di trabou aki. Entre otro a reuni cu ehecutivonan di Marriot, Barcelo, Hyatt y Hilton. A pasa riba e resultadonan di 2017 y di biaha a bay over pa expectativanan, proyeccionnan y strategianan pa Aruba pa 2018-2019.
ORANJESTAD – Diadomingo awor un total di 1132 Venezolano na Aruba tambe por vota pa e eleccion presidencial di e pais andino. Asina e Consul Interino Amabél Lugo a confirma pa NoticiaCla diahuebs. E eleccion presidencial pa e termino 2019-2025 ta tuma lugar dia 20, y esnan cu ta inscribi den e registro Electoral permanente, por vota tambe e ora. Lugo a sigura e portal aki cu e preparativonan pa e proceso electoral ta canando bon.
ORANJESTAD – No tin ningun proceso di amnestia na vigor actualmente. Asina directora di DIMAS Kathy Ruiz Paskel a confirma diahuebs merdia na NoticiaCla. Esaki ta basa riba e fluho di centenares di persona Latino cu a acudi diahuebs mainta tempran na DIMAS keriendo cu nan lo a bin haya amnestia y of asilo politico. Un rumor fuerte cu a circula un dia anterior incorecto tabata informa cu esaki lo tabata e caso.
ORANJESTAD – Durante tratamento di presupuesto di e organo consultativo di Aruba (Raad van Advies) diahuebs mainta (17 mei 2018) Parlamento lo por haya claridad di e status di e asina yama ‘begrotingskamer’, y pa medio di pregunta, confirma si enberdad e begrotingskamer ta bira un hecho e aña aki caba, of cu ta sigui cu CAFT toch despues di 2018, manera cu Hulanda kier haci (pasobra nan no ta contento ainda cu e situacion financiero di pais Aruba). E hecho cu tin un suma di 160 mil florin presupuesta caba den e presupuesto di 2018, ta mustra cu cos ta ‘cla’ pa ‘cuminsa, pues parlamento mester haya claridad diahuebs riba e tema aki.
ORANJESTAD – Un biaha mas un contratista trahando riba e proyecto di Watty Vos Boulevard a causa daño na un cabel principal, causando un storing riba e servicio di internet y cable. Esaki a pone cu for di atardi tempran, varios barrio na Aruba a keda perhudica, sin señal di cable y of internet. Barionan manera Pos Chikito, Sabana Basora, Savaneta, Rooi Koochi, y Brazil a keda afecta. Anochi laat ainda e situacion no a remedia pa e habitantenan aki.
ORANJESTAD— Aruba Tourism Authority (A.T.A.) tabata anfitrion di un grupo di operador di biahe for di Latino America den cuadro di e conferencia LAPMA 2018 y ta satisfecho cu e encuentro. E tipo di encuentronan aki ta forma parti di A.T.A. su vision y plan di maneho pa sigui diversifica nos mercado y acentua e autenticidad di nos producto Aruba. Segun ATA, e participantenan a keda masha impresiona cu e avancenan cu Aruba a conoce na nivel di infrastructura y mercadeo, y tambe ta entusiasma pa loke tin planea den futuro, riba termino corto, mediano y largo.
ORANJESTAD – Director di WEB no ta kere cu asunto di perdemento di coriente ta ‘sosodiendo di mas’. “Mi no ta kere” Luis Oduber a bisa NoticiaCla durante un conferencia di prensa e siman aki. E ta un reaccion riba declaracion di prome minister y alavez minister di energia Evelyn Wever Croes cu a bisa e mesun mainta cu e tambe ta haya cu e situacion ta fastioso. Como tal Wever a bisa cu a pidi un investigacion pa wak kico ta pasando cu e problema di coriente ‘ta birando mucho frecuente”. Oduber a repasa cu ta 3 biaha coriente a bay di e forma ey, esta 2 luna pasa cu un ‘brown out’ y dos aña pasa cu Aruba a conoce su ultimo blackout.


text:
Pos Chikito – Diabierna marduga polis ta bay poco pabou di rotonde di Pos Chikito, caminda un auto a dal contra e vangrail.
Na yegada di polis nan ta topa cu un Hyundai Accent y e chauffeur kehando di dolor.
Segun e chauffeur su version, un otro auto lo a hala bin den su direccion y pa evita un posibel boksmento frontal ela haye ta desvia.
Durante su maniobra, e lo a perde control ariba su auto y bay dal contra e vangrail, kibrando esaki.
Ambulance a presenta y a transporta e chauffeur pa hospitaal. Famianan a presenta pa take care di e auto.
Algun rato mas prome ariba e mes un green corridor aki a sosode un otro accidente, cu basta daƱo material. Esaki tawata parti pabou di e brug nobo, cu lo tin apertura cu un fiesta diabierna 1 di september.


text:
CTB a sertifiká seis operador di buseo
WILLEMSTAD- 19 ougùstùs 2015– Ofisina di Turismo di Kòrsou (CTB) resientemente a duna rekonosementu na 6 operador di buseo. E meta di e programa di sertifikashon ta pa introdusí standarisashon den e mundu di buseo i asina alkansá oumento di seguridat pa e bushi i e turista, benefisionan ekonómiko i rekonosementu na esnan ku tur dia ta ehersé e trabou. Pa por risibí sertifikashon e operadornan mester kumpli ku eksigensianan den vários aspekto di buseo e.o, training, edukashon, buseo organisá pa bushinan sertifiká i hürmentu di ekipo di buseo. Na momentu ku hasi petishon pa partisipá den e programa di sertifikashon un grupo di eksperto ta bishitá e ‘dive shop’ i ta kontrolá si nan ta kumpli ku e kriterionan pa wòrdu sertifiká. CTB tin un akuerdo ku Curaçao Innovation & Technology Institute (CITI) ku ta enkargá ku e parti di e kòntròl na e establesimentunan.
Resientemente, B Diving & Watersports, Dive’n Curaçao, Curaçao Divers, LA Dive Center, Curious2Dive, Dive Center Scuba Do i All in One Watersports a risibí sertifikashon di CTB. Kòrsou su produkto turístiko ta konta ku 6 establesimentu di buseo mas ku ta sertifiká, en total tin 19 operador di buseo sertifiká pa CTB. Masha pabien na tur e operadornan di buseo ku nan sertifikashon!


text:
WILLEMSTAD — Djasabra próksimo atletanan, dirigentenan i mayornan di e tim di atletismo AV Sparta ta partisipá na un di e proyektonan di CURADOET.
E famia di AV Sparta lo ta huntu ku empleadonan di Domeinbeheer na Sta. Familia School for di 8or di mainta pa fèrf e lokalnan di e skol parti paden.
Esaki ta prome? biaha ku AV Sparta ta partisipa? na CURADOET i ta kombensi? ku lo no ta e u?ltimo biaha. Partisipando na un aktividat asina aki, e tim di atletismo AV Sparta ta konsientisa? primeramente e atleta, pero tambe e mayor i e famia di AV Sparta den su totalidat ku ta importante pa por yuda? boluntariamente na bienestar di nos komunidat. Ademas Sparta ta eduka? e ho?bennan tambe ku hopi biaha komunidat ta aporta? na nos atletanan kumprando un karchi di fundraising o ta hasi donashon balioso pa nos atletanan por sea partisipa? den kompetensianan den eksterior o pa yuda na ve?lt; Partisipando na CURADOET e atletanan ta duna bek na komunidat.
Pues, aparte di ta train i guia e atletanan riba ve?lt pa ku e deporte di atletismo, semper AV Sparta a sa di kontribui? na formashon sosial i edukativo tambe di su miembronan.
For di aki, AV Sparta ke kurasha? mas organisashon deportivo i/o hóbennan pa djo?in CURADOET i aporta? positivamente na nos Komunidat.


text:
Bo tabata sa cu jello por ta un aliado pa bo salud y di bo wesonan? Danki na su aporte di proteina e ta yuda nos di baha e riesgo di sufri di artritis.
Jello ta un espesante natural cu ta wordo uza den cushina pa traha dessertnan dushi y un variedad grandi di recetanan.
Ta trata di un substancia sin color y semi solido, cu door di su composicion nutriciona, ta brinda beneficionan interesante na e organismo.
E ta wordo haya, despues cu e tehidonan conectivo di bestia wordo procesa, pa cual e ta rico na colageno, aminicacido, vitamina y mineralnan.
Aunke e la wordo emplea cu finnan medicinal, desde cientos di aña, hopi ainda ta consider’e simplemente un chucheria.
Pa tal motibo, na e ocasion aki nos kier a recopila 6 bon motibo pa añadi jello na bo dieta regular pa promove bienestar.
1. E ta mehora e salud digestivo
Jello ta forma parti di e grupo di alimentonan hidrofilo. Esaki kiermen cu su composicion ta atrae e likidonan, incluso despues di a wordo cushina.
• Esaki ta haci cu e ta un bon aliado pa bo salud digestivo, ya cu e ta retene juicenan gastrico pa promove e digestion di alimentonan.
• su asimilacion den e organismo ta yuda na mehora e movimento intestinal, evitando problemanan manera bariga constipacion (bariga cera)
• -Pa su aporte di glicina, e ta ideal pa restaura e vet di e muraya estomacal, evitando ulcera y gastritis
2. E ta yuda desintoxica e higra
Aunke tin hopi alimento saludabel pa stimula e limpiesa di e higra. Ta bon pa sa tambe cu jello ta un opcion grandi den e proceso aki.
• Glicina, un di su aminoacido esencial, ta yuda na kita e toxinanan cu ta afecta su tehido, dificultando su bon funcionamento
• E sustancia esencial aki ta apoya e actividad di tur e organonan excretor di e organismo, pa cual ta resulta necesario pa limpia e sanger
• Su absorcion ta para e efectonan novicio di e radicalann liber, cu ta yuda drecha e daña celular.
3. Ta baha inflamacion
E aminoacidonan esencial cu ta wordo haya den jello por yuda na ekilibra e proceso inflamatorio di e curpa, bahando e severidad di algun dolor y malesanan cronico
• Glicina, su aminoacido principal, ta un anti- inflamatoriom cu entre otro, ta baha e presencia di procesonan infeccioso
• E sustancia aki, uni na e anti oxidante, ta drecha e tehidonan daña y ta yuda na evita un atake di bacteria
• Mester menciona cu, door di su contenido halto di proteina di balor biologico halto, e ta un alimento cu ta minimisa e dolornan di weso y articular, specialmente ora cu esakinan ta origina door di e desgaste di su kraakbeen y su spiernan
• Door di agrega e producto aki den bo dieta, e ta reduci e risico di artritis y osteoartritis
4. E ta aumenta bo nivel di energia
A pesar di ta un alimento abao den caloria, e jello ta un energetico natural cu ta yuda na mehora e productividad fisico y mental, specialmente ora cu e cansancio matinal cuminsa aparece.
• E ta consisti di 90% di proteina di calidad halto, cual ta aumenta e nivel di energia, optimizando e funcionnan metabolico di e curpa
• Su asimilacion ta contribui na mehora e formacion di e masa muscular y ademas e ta mehora e rendimento deportivo
• Ta miho pa e celulanan probecha cu mayor facilidad, ya cu su aminoacido no ta dificil di absorbe
5. Ta yudabo drumi
Personanan cu tin dificultad pa drumi na un forma adecua por soluciona e incoveniente aki consumiendo un poco di jello como parti di su alimentacion
• E ingrediente aki cu su aminoacido ta yuda mehora e produccion di melatonina, un tipo di hormoon asocia cu e bon calidad di soño
• Tambe e ta aporta mineralnan cu ta yuda relaha e musculonan, bahando e aparicion di calambernan nocturno
6. E ta fortalece e sistema inmunitario
Jello ta un di e recursonan alimentario cu ta wordo uza den hospital y centronan di salud cu ta yuda den e recuperacion di e pashentnan cu ta malo.
Ta un hecho, cu durante añanan a recomenda e preparacion como complemento nutricional pa alivia e dolornan mas comun
• Esaki ta debi na su contenido halto di vitaminanan C y D, ademas di mineralnan manera calcium, cual ta mehora e funcion inmunitaria di e curpa
• E nutrientenan esencial aki, ademas di su proteina, ta participa den e formacion di anticurpa pa lucha contra di bacterianan cu ta causa malesanan.
• E no ta contene vet ni colesterol, pa cual e ta representa un forma ideal di prevencion di griep, verkoud y otro afeccionnan asocia na e weerstand abao


text:
Si mester kere Demokrat (PDB), Boneiru ta plegá ku e supervishon finansiero ku Hulanda a pone komo kondishon pa saneá nos debenan i ku Konseho Insular a aprobá dia 18 di òktober 2007. Durante e reunion di Konseho Insular aki PDB su strategia diabóliko tokante struktura estatal a eksplotá den nan kara. Mirando ku UPB a krea un momèntum tremendo ku nan polítika di laso direkto (= harmonia ku Hulanda), PDB a disidí aña pasá di aprobá e ‘Slotverklaring’. Ademas, PDB a trata di ‘hi-jack’ UPB su kabai di ‘Boneiru Nobo’. PDB su plan tabata pa gana elekshon di e forma aki i despues torpedeá e akuerdonan ku Hulanda. Pero e plan a frakasá. PDB a pèrdè elekshon i a kai den nan mes trampa. Pasobra, si UPB ta hasi awor loke e ‘Slotverklaring’ ta bisa, PDB realmente no por ta kontra. Ata nan mes a aprob’é!?
E bòm a eksplotá
Tòg PDB tabata kontra supervishon. Ta p’esei na final di e reunion Dip. Anthony Nicolaas - na un manera kalmu i stabil - a mustra PDB riba lokual nan mes a aprobá, un frase hopi kla di e ‘Slotverklaring’, ku ta bisa (den punto 25) ku durante e fase transitorio lo bini supervishon finansiero. Literalmente tin skirbí: ‘De toezichthouder, met onder meer adequate aanwijzings- en goedkeuringsbevoegdheden, zal worden belast met dit toezicht’.
K u otro palabra, e supervisor (òf instituto di supervishon) lo wòrdu enkargá ku e tarea di supervisá. Anto e supervishon aki lo enserá ku e supervisor lo tin outoridat pa ‘aprobá i duna instrukshon’. E t’ei pará pa tur hende lesa. PDB a aprobá esaki. PDB a vota pro e ‘Slotverklaring’. Pero awor ku nan strategia pa gana elekshon a frakasá, nan no kier tene nan mes na dje. Ta p’esei e úniko kos ku PDB por a hasi ora Dip. Nicolaas a lesa e frase aki, tabata pa lanta para grita krea bululú, manera hende sa hasi ora ta enfrentá nan ku nan propio aktonan inhustu, es desir, ora ta hisa un spil na haltu pa nan wak nan kara den dje. Nos ta komprondé: Ta hasi doló ora un bòm ta eksplotá den bo kara. Si bo no ta gust’é, no kometé inikidat.
Zwartboek
Nèt e dianan aki Nòchi Willem a saka un ‘Zwartboek’, den kua e ta denunsiá un lista largu di korupshonnan kometé dor di UPB. Nòchi por ta kontentu aworaki, pasobra e lei di supervishon ku UPB a aprobá i PDB a rechasá, lo sòru ku 80% di korupshon lo no ta posibel mas den futuru. Di niun partido. Por fifin, pueblo a gana!


text:
ORANJESTAD – E delantero Arubano Ronald Gomez a obtene su titulo di UEFA Trainers-Coach 2. Gomez a emigra pa Hulanda ora e oportunidad a presenta unda cu e por a sigui pa e siguiente nivel di entrenador den e opleiding di e UEFA Trainers Coach II, tambe Gomez a hanja e oportunidad di stage cu e ekipo di PEC Zwolle su U-19.
Mas ainda den fin di siman, e futbolista Arubano ta activo como delantero di e ekipo di Rhoda Raalte.
Nos di Sports Zone Aruba ta manda palabra di felicitacion pa Ronald Gomez cu e logro grandi aki. Ronald Gomez awor ta e di 3 coach di Aruba cu ta ricibi e certificacion aki despues cu Epi Albertus y Marvic Bermudez a logra e certificacion di UEFA.


text:
Minister De Meza:
ORANJESTAD (AAN): Minister ing. Mike de Meza tabata Diamars hunto cu Prome Minister mr. Mike Eman na aeropuerto pa yama bon bini na e grupo di ehecutivo halto di Valero cu a yega Diamars den oranan di merdia pa firma e ultimo documentonan pa asina e refineria bira propiedad di Aruba y su ciudadanonan.
De Meza a splica cu mañan henter Ministerraad ta bay ta presente durante e ceremonia di firmamento di e documentonan pa despues nan por bay Parlamento. “Cu esaki nos ta completa e negociacionnan cu Valero y sigui pa e siguiente nivel.”
De Meza: “Nos ta masha contento pasobra awor ta yega un final na e epoca ey. Una bes Parlamento pasa e conceptonan di ley ta keda formalisa cu refineria di Aruba tin un doño nobo. E doño ey ta gobierno di Aruba a traves di e compania estatal nobo cu ta bay worde institui cu ta yama Refineria di Aruba (RdA).
Tambe nos ta bay haya un operador nobo cu ta conoci den e mundo di petroleo, esta Citgo USA.” De Meza su alegria tabata notabel riba su cara, pasobra e miho cu ningun otro sa con pisa e lucha tabata. E refineria a stop su operacion pa 4 aña y mey y awor ta habri back. Mescos cu Eman, de Meza a enfatisa cu centenares di miyones di Dollar ta bay worde inverti den proyectonan cu na ta beneficio di Aruba y su hendenan.
“Aruba ta bay traha cu un modelo completamente nobo cu ta bay nifica un ‘boost’ grandi pa San Nicolas y economia di Aruba. Tambe e refineria aki ta bay contribui grandemente na finanzas di pais Aruba. Ta algo hopi grandi ta sosodiendo aki.”
Na final Minister de Meza a bisa di ta masha orguyoso di por a yega na e punto aki despues di hopi trabao durante e ultimo añanan. “Cu CITGO mes nos ta casi dos aña bezig, desde e ultimo kwartaal di 2014. Awor nos ta yegando e final.” Pa september tur cos mester ta cla pa asina start na inicio di luna di october.


text:
Kralendijk - Den un karta ekstenso i klarito e lider di frakshon di MPB den Konseho Insular Joselito Statia ta splika Sekretario di Estado Raymond Knops ku Kolegio Ehekutivo di Boneiru den e presupuesto di 2018
a kòrta ku 16,6% den supsidio pa organisashonnan sosial, no opstante protestanan fuerte di oposishon i di e organisashonnan afektá pa medio di komunikado pa prensa, karta, ‘inspreker’, un debate di 12 ora den Konseho Insular i un ‘raadsbesluit’ di oposishon pa anda di un otro manera ku e presupuesto i evitá e kòrtamentu. E karta ta mustra tambe ku e fundashonnan i instansianan konserní no ta niun tiki kontentu so ku e rebaho aki. Statia ta enfatisá ku no por para supsidio sin tene kuenta ku un término rasonabel. Alabes t’asina ku ta te na momentu ku e diseño di presupuesto 2018 a bira públiko ku e organisashonnan a haña sa di e kòrtamentu aki. Segun Statia esaki ta un aktuashon sumamente deskuidadoso i kontra e prinsipionan di bon gobernashon di parti di gobièrnu.
Inkietut sosial
Hopi detayá Joselito Statia ta deskribí den su karta e konsekuensianan desastroso pa e.o. Fundashon Forma i su kursistanan ku ta keda depriví di formashon, Fundashon Cas Boneriano i su hürdónan ku ta ekonómikamente vulnerabel, Tourism Corporation Bonaire (TCB) i akohida di mucha, kuido di hende grandi i kombatimentu di pobresa. Tur esaki ta oumentá e chèns riba inkietut sosio-ekonomiko riba nos isla.
Presupuesto di gaña-gaña
En ekstenso Statia ta relatá kon e konsepto di ‘Raadsbesluit’ di parti di MPB ku un solushon akseptabel a keda rechasá i kon enbes di esei koalishon a aseptá nan propio moshon ku no ta nada otro ku un echo kontra lei i ku ta sirbi pa engañá e fundashon- i organisashonnan. Mas aleu Joselito Statia bon argumentá ta indiká den su karta ku tin kestion di aktuashon kontra e prinsipio di ser kuidadoso, e prinsipio di proporsionalidat, e prinsipio di konfiansa i e prinsipio di motivashon ku e úniko meta pa engañá Cft tambe. Statia ta skirbi ku henter e presupuesto ta unu di gaña-gaña.
Atenshon pa desaroyo negativo
E manera ku Kolegio Ehekutivo ta violá asina tantu prinsipio di bon gobernashon ta sòru pa hopi prekupashon serka MPB i pueblo Boneriano, asina Statia ta splika Sekretario di Estado Knops. MPB ta kere ku gobièrnu ta hasi esaki pa sembra intrankilidat pa pone Hulanda hisa e ‘vrije uitkering’ bou di preshon. Ku otro palabra: gobièrnu ta shantagiá tantu pueblo di Boneiru komo Reino i ta tuma nan rehen. Na final di su karta Joselito Statia ta pidi atenshon di e Sekretario di Estado pa e desaroyo gubernamental i sosio-ekonómiko aki na Boneiru di manera ku por rekuperá bon gobernashon i sigurá e interesnan di pueblo di Boneiru strukturalmente.


text:
Dama chilena a hera hoga na Palm Island, e ta interna den cuido intensivo
Dialuna mainta a drenta informe di un caso unda un persona lo a hoga na Palm Island, mesora a dirigi tanto polis como ambulans na e sitio. Na yegada di e patruya hunto cu e ambulans nan a compronde cu aki lo ta trata di un dama di nacionalidad Chileno cu a bay snorkel y su amiga cu tabata cun'e a ripara cu e no tabata landando y tambe e liferguard a ripara esey a bati alarma y a core saca e dama fey awa y a inicia cu resucitacion cardio-pulmonar C.P.R. cu bon resultado. E personal di ambulans a sigui cu C.P.R. Y a logra haya pulso. Cu urgencia nan a transporta e dama pa hospital. E dama aki ta di Chile y tin 57 aña y ta interna den cuido intensivo den un situacion delicado.


text:
Kolekshon Antropológiko
NAAM ta poseé i mantené vários kolekshon antropológiko:
- E kolekshon Brenneker-Juliana. Esaki ta e kolekshon antropológiko mas grandi, ku mas ku 3000 artefakto, kolektá dor di pader Paul Brenneker i Elis Juliana for di kuminsamentu di añanan 1950. Ku nan pasado diferente pader Brenneker i Elis Juliana – un mucha hòmber lokal – a kompletá otro. Den kurso di añanan e dos personanan aki a kolektá un rikesa di informashon úniko. E informashon aki ta inkluí tantu un kolekshon di artefakto komo informashon inmaterial. E informashon inmaterial a wòrdu wardá riba kasèt i den buki i reportahe di historia oral. E artefaktonan ta inkluí opheto di kas, dokumento, opheto religioso, instrumento di muzik i obranan di arte. Na e momento aki ta ekshibí un selekshon representativo den Museo Tula i Museo Savonet. E parti oudiovisual; e kolekshon Zíkinzá, a wòrdu entrega na NAAM dor di fundashon Zikinzá; e kolekshon remarkabel aki ta inkluí mas ku 1000 kantika i kuenta.
- E inventario di pakus di Shon We Evertsz na Otrobanda; un kolekshon di opheto di kuminsamentu di siglo 20
- Materialnan di skol di e periodo entre 1900 – 1950, inkluyendo materialnan di e skol históriko St. Thomas College
- Instrumentonan musikal ku tabata propiedat di perkushonista Benny Privania
- Trofeonan deportivo, ku a wòrdu gana dor di e deportista lokal Eduardo ‘Beto’ Adriana
- E kolekshon di 500 aña Kòrsou (Fundashon 500)
- Kolekshon di e famoso polítiko Doktor Da Costa Gomez
- Un kolekshon di opheto lòs, inkluyendo kañon, piedra di molina i modelo pa trahamentu di sombré.


text:
Deskargá IDM track pèrmití uza e di version yen di Internet Download Manager sin ningun tipo di frontera, pasobra IDM track desbloquea tur e karakterístika premio na ningun lis na e generashon di track di archivonan pa IDM liber. Internet Download Manager (idm) a lansa lat 2005 i, for di promé dia, e mes ta un di mehora e calidad di encarga di e software ku a wòrdu diseño pa usuario di PC i spesífikamente pa usuario di Windows.
- Internet Download Manager e track di version yen 6.29
- idm 6.230 e track di version yen
- idm path 6.29
- deskargá idm track deskargá liber
- idm dañonan 6.29 buta 7
- idm path so 6.29
- idm track 6.30
- Internet Download Manager delaster version un combinacion 17 track
Frekuentemente e delaster versión di IDM ta lansa riba e IDM na desarrolladores E nòmber di e version ta 6.29 buta 2 Ku landamentu ta nobo versión di internet download manager IDM track pa version 6.29 buta 2 e ta bai disponé.
Esaki lo mester hasi gosa di e delaster versión di IDM kompletamente gratis i deskargá tur tipo di archivonan, inkluyendo bukinan, software, wega, pelicula, vidio i archivonan di musika mas rápido e promé.
Na inisio na 2017, e grupo di IDM e tin mercado hopi di e engañonan di software, spesialmente den e ku tabata relacion ku nobo versión di Firefox. E sigui mirando kasi riba un het mesa e’c por hasi den masha poko largu a wòrdu pone na marcha grandi di version actualisa di IDM.
Si deskargá IDM track e ora ei bo ta hopi sa ku e grupo di IDM a introdusí nobo versión di tur e luna di aña 2017 i ku mayoria di e actualisa a konserní ku engañonan nan usuario di Firefox a enfrentá. DEN e version 6.29, tin kolegio di engañonan included e posibilidat di drama archivonan kla conexion VPN i sirbidónan proxy no perde e original di calidad ta encarga.
The new version of download IDM crack also supports the latest versions of Firefox and improved the integration with Firefox and Google Chrome much better than before. Anti IDM track 6.29, awor bo por bai na manera ta spera i orario simannan pa encarga di archivonan diferente na diferente parti di su PC. Maske, si bo ta
- familiar ku encarga di e opcion di motor di IDM, e ora ei bo mester tin hopi mehora pa e motibu ei tambe.
Bo Por hasi deskargá IDM track di version 6.29?E calidad di encarga ku ta IDM track ta sufisiente pa hasi software exclusivo ku e demas, no muchu mas pa papia di kosnan ku ta hasi IDM popular den e lista di encarga di software.
Un hasi lis den e opcion pa drama: E Mayordomo Di Diskurso Na Internet union ta lihé. Bo no tin mester pone ningun otro software pafó pa encarga intenshon. E IDM track bo mag di drama kualke archivo ku tin ningun lis.
Yajaira di video di kualke lugá: Ku yudansa di IDM, bo por garray òf deskargá archivonan di video di kualke lugá ib di su skohementu, incluyendo e sitionan ib ku no tin e opcion pa drama dios liber included YouTube i muchu mas.
IDM track sosten di tur e archivonan: IDM track ta e úniko software dispone na e momento di e kiko soportá tur e tipo di archivonan, inkluso esnan ku no ta mas utilidat pa e desarrolladores ib, manera Flash i SWF, etc.
Mas rápido calidad ta encarga: Manera a bisa ariba, e calidad di encarga IDM ta esun di mas rápido na kualke otro liber i software di promé kalidat. Bo no hasi sakrifisio, inkluso ku tin ningun bot di calidad ta encarga si uza e internet download manager.
Trabou ku VPN i proxy: Pa siguridat pa suares, awor IDM track tambe e sosten ta e sirbidónan VPN i proxy tips. Bo por deskargá un tipo di archivo manera un salario anonimo ku yudansa di IDM track’c opcion avanzado e ta kompletamente gratis pa utilidat.
Aunke di e opcion pa drama: E aunke e encarga di e opcion di IDM pèrmití kontrolá tur e elementonan for di e encarga di archivonan. Bo por bai na e manera ta spera òf mata e orario pa nan archivonan ku yudansa di antemano IDM track opcion i karakterístika premio.


text:
Directie Natuur en Milieu ta observa dia International di Mondi y tur Mata
Dia 21 Maart ta dia International di Mondi y tur Mata. Nacionan Uni su Asamblea Genereal a declara na December di 2012 cu cuminsando na 2013 e fecha aki di tur aña e miembro estadonan lo observa e fecha aki como “International Day of Forrests and the Tree”. Di parti di Directie Natuur en Milieu (DNM), departamento gubernamental encarga cu e maneho di Naturalesa y Medio Ambiente nos kier a concientisa pueblo ariba e fecha importante aki pa futuro generacion.Read more...
Aruba Doet - DNM Doet mee!
DNM a doet mee cu diferente klusjes rond Aruba; Huize Maristela a bai 4 collega's, Centro di Barrio Braziel a bai 2 collega's, FHMN a bai 3 collega's y Fontein Kleuterschool a bai 3 collega's. Danki Team DNM pa doet me na Aruba Doet 2014.


text:
Dialuna Secretario di Estado Knops (Asuntonan di Reino) a entrega un propuesta di ley den Tweede Kamer pa por haci un intervencion administrativo na St. Eustatius. E propuesta aki lo regula cu e gobierno (eilandsraad) lo wordo disolve y e diputadonan como tambe e gezaghebber interino lo wordo releva di nan cargo. Lo nombra un hunta di comisiaria cu lo ta na cabes di e administracion gubernamental di St. Eustatius. E intervencion aki lo ta un reaccion riba e rapport ‘de commissie van wijzen’, cu a constata un negligencia grave na St. Eustatius. E negligencia ta bay a costa di civil y tambe e empresanan ariba e isla.
E situacion gubernamental na St. Eustatius pa un tempo caba ta un punto di preocupacion. Medidanan tuma anteriormente pa sanea e situacion no tabata tin e efecto desea. E ex minsiter di Binnenlandse Zaken y Asuntonan di Reino es tempo ey a institui un comision pa señala e problemanan y bin cu recomendacionnan. E comision forma door di Sr. F.J. Refunjol y Sr. J. Franssen, ta conclui cu e gobierno di St. Eustatius ta actua pafo di e margen legal.
E situacion administrativo actual ta wordo caracterisa pa anarkia y e mal gestion financiero, pero tambe pa discriminacion, intimidacion, menasa y insultonan, arbitrariedad y e buskeda di e poder personal a costa di e habitantenan di St. Eustatius. E comite ta conclui cu ta existi un descuido grave di e debernan y ta conseha e intervencion administrativo di gobierno.
E situacion administrativo tin consecuencianan di gran alcance pa e bida cotidiano di e poblacion di St. Eustatius. Ciudadano y empresarionan ta experimenta un desigualdad legal. Nada no ta na ordo ariba e isla y fisicamente e isla ta den un estado di descuido.
“Mirando cu otro medidanan no por a pone e gobierno realisa su foutnan, no ta keda nada otro: intervencion. E ta e medida mas pisa, pero ya cu tur otro a faya, esaki ta e unico opcion cu a resta. E pueblo di St. Eustatius merece miho”. Esaki segun Secretario di Estado, Knops. E lo ta biahando pa e isla pa asina informa e pueblo di esaki.
E comision ta critico tambe ariba e rol di gobierno Hulandes den e origen di e situacion actual. Parcialmente door di e situacion gubernamental ariba e isla y e consecuencianan di esaki pa e relacion entre Hulanda y St. Eustatius, tabata tin retraso den e ultimo añanan den proyectonan di innovacion di e careteranan, suministro di awa, vivienda, tuberianan subteraneo, procesamento di sushi, haf y aeropuerto. E retrasonan aki mester wordo corrigi. Siguiendo e conseho di e comision inversionnan lo wordo acelera, te na unda cu por ta posibel.
Den su conseho na gobierno ariba e propuesta Raad van State ta respalda e hecho cu na St. Eustatius tin un gran negligencia grave di e tareanan. Riba conseho di Raad van State a haci algun cambio ariba e propuesta y a aclarea e splicacionnan.
E asina yama ‘regeringscommisaris’ lo realisa tur e deber y poder di e gobierno di e isla. Esaki lo ta te ora cu e hunta di directiva di St.Eustatius por cumpli cu su debernan corectamente una bes mas. Solamente ora cu esaki ta e caso, lo bin eleccionnan pa un conseho insular nobo, pa asina e gobierno nobo por asumi e cargo.


text:
ORANJESTAD - Aruba tambe a conmemora e fecha 9/11 ora cu actonan terorista a causa un daño enorme den e ciudad di New York, cobrando bida di miles di persona.
Bo Ta Mira E Entusiasmo Y Alegria Ora Cu, Hunto Cu Gobierno, Ta Haci Un ‘Bario Saludabel’
ORANJESTAD - “Bo ta mira e entusiasmo, bo ta mira e alegria di directiva y trahadonan di FCCA, di DOW, pero tambe di e mayor y muchanan paso nan tambe ta contento cu e vision completo cu Gobierno tin di un bario cu calidad di bida halto.
Minister Bermudez A Ricibi E Manual Di Subsidio Di Gobierno Di Aruba
ORANJESTAD - Entrante 1 di januari 2016, Gobierno di Aruba a scoge pa implementa un ‘kader’ di responsabilisacion nobo pa subsidio unda cu e instancianan ta pidi subsidio a base di e programa di exigencia y e metanan di maneho di e ministerio en cuestion.
Prome Minister Eman Ricibi Cu “Happening”Na Sero Pela Pa Instalacion Di Prome Luz LED Den E Bario
Oranjestad - Habitantenan di Seroe Pela na Noord, a aplaudi e momento cu Prome Minister Mike Eman a cende e prome luz LED ( light emitting diode) den e bario aki.
Minister Sevinger Tin Basta Pregunta Pa Contesta Riba E Maneho Supuestamente Berde Cu E Ta Hibando
ORANJESTAD - E siman aki ta sigi e debate publico riba otorgacion y cambio di destino di tereno na nos Pais.
Tur amienda of sugerencia cu por haci e ley di All Inclusive uno ainda mas completo ta BonBini.
Oranjestad - Durante ultimo lunanan tabata tin hopi cuestionamento riba e ley di All Inclusive cu dia 19 di augustus proximo lo keda trata den Parlamento di Aruba. Minister Otmar Oduber ta indica cu e carta cu a bin for di Raad van Advies awor pa Parlamento a papia hopi cla.
Viahe di Mark Rutte pa Cuba representando Boneiru
Miembro di K.I. pa Demokrat, Michael Pieters ku pregunta pa Gobièrnu entorno.........
KRALENDIJK- Den un karta ku miembro di Konseho Insular pa Partido Demokrátiko Boneriano, Michael Pieters, a dirigí pa Kolegio Ehekutivo di Boneiru, hasiendo 9 pregunta, Pieters ta bisa ku relashoná ku e biahe ku minister presidente di Hulanda, sr. Mark Rutte,


text:
Willemstad - Maneho di aviashon ta importante pa e kumpli ku tur aspektonan di seguridat, pero ta dirigí tambe pa fasilitá vuelonan di diferente kompanianan di aviashon ku ta hasi Kòrsou aksesibel pa finnan turístiko, deportivo, karikativo, komersial i sosial.
Pa tin desaroyo ekonómiko pa Kòrsou mester tin trafikashon di hende pa i for tur destinashon pa sirbi prinsipalmente e metanan turístiko i komersial. Pa sirbi e metanan aki nos mester di un maneho di aviashon koherente, efisiente i efikas.
E hecho ku nos no a logra ainda pa bai kategoria 1 bek i e echo ku nos leinan tabata un di e opstákulo pa nos logra haña un sosio stratégiko pa Insel Air, den e kaso aki Avianca, ta yena nos ku basta prekupashon ku e maneho di aviashon ku tin ainda den 2018 aki i ku si esfuersonan ku ta wòrdu hasí ta yuda fomentá un ekonomia duradero prinsipalmente den e situashon kaminda esaki ta krese di un forma negativo.
Den kuadro di e preokupashon akiriba menshoná Parlamentario pa frakshon di MAN sr Eugene Cleopa a hasi Minister di Tráfiko, Transporte i Planifikashon Urbano Sra. Mr. Zita Jesus-Leito e siguiente pregunta nan:
1. Minister por informá Parlamento kiko ta e motibu ku Kòrsou a pèrdè kategoria 1 i tambe for di ki dia a pèrdè esaki?
2. Minister por indiká kiko ta e desbentaha finansiero ki esaki tabatin pa ekonomia di Kòrsou en general i partikularmente pa nos turismo i tambe e parti komersial?
3. A hasi un evaluashon pa sa kiko ta e motibunan ku no a logra yega na kategoria 1 ainda apesar ku a pone fondo i ekspertonan pa realisá esaki?
4. Minister por informá kiko ta tur e prosesonan ku mester transkurí pa nos bai kategoria 1 bek?
5. Minister por informá ku tin un plan di akshon pa nos realisá esaki i si esaki ta e kaso ki temporada tin planiá pa nos yega kategoria 1 bek?
6. Nos tin e kapasidat nesesario na Outoridat di Aviashon Sivil di Kòrsou pa pèrkurá den e tempu definí pa nos yega na kategoria 1?
7. Minister por indiká ku si e leinan eksistente ta opstakulisá pa establesé kompanianan di aviashon ku por pèrkurá pa Kòrsou keda ku konektividat den su region i ku demas partinan di mundu?
8. Kiko tabata e motibunan den kuadro di e lei ku a opstakulisá ku Insel Air no por a yega na un sosio stratégiko den e kaso aki ku Avianca?
9. Si esaki ta e kaso kiko lo bai hasi ku e lei pa esaki lo no ta un estorbo mas den futuro?
10. Minister a traha un plan di akshon kaba kon nos lo bai remediá e situashon aki. Si ta sí nos por haña informashon di e plan di akshon aki?
11. Minister a evaluá ku e maneho eksistente di aviashon ta fasilitá pa Cuacao Airport Holding (CAH) i Curaçao Airport Partners (CAP) por kumpli ku nan metanan pa asina pèrkurá pa tin un bon “airlift” ku ta fomentá un desaroyo ekonómiko duradero?


text:
ORANJESTAD – Minister di Deporte Dangui Oduber a anuncia un proyecto cu ta encera renobacion di e Little League Ballpark na Dakota....
ORANJESTAD – Despues di un trajectoria largo di baseball tanto na Aruba como internacional Jerrick Francees, prospecto di Aruba ta hanja su contract...
ORANJESTAD – Algun simannan atras pelotero Arubano Brandon Rincones kende ta firma cu e organisacion di Boston Red Sox tabata di bishita na nos...
ORANJESTAD – E deporte di baseball tin varios hungador di Aruba firma como profesional cu varios ekipo di Major League Baseball. Pero...
ORANJESTAD – E deporte di baseball ta goza di un acogida grandi e ultimo anjanan mirando cuanto hungador professional Aruba tin den...
ORANJESTAD – Un otro temporada di baseball Little League lo inicia pa nos hoben peloteronan na Aruba ora cu diabierna awor, Aruba...
ORANJESTAD – E hoben pelotero di Aruba Christian Diaz y Urving Kemp cu ta forma parti di e ekipo di Curacao Neptunes...
ORANJESTAD – E orguyo Arubano Xander Bogaerts ta evita arbitrahe di salario y ta jega na un acuerdo cu e ekipo di...
ORANJESTAD – E Campeonato di Aruba Little League (ALL) ta ranca sali diasabra 13 di januari cu e categorianan di 13-14 aña...
ORANJESTAD – Un otro sonjo di un hoben pelotero di Aruba ta bira realidad ora cu e ekipo di Tampa Bay Rays...


text:
Willemstad – Djaweps dia 15 di yüni den oranan di atardi, Servisio di Planifikashon Urbano (ROP) ántes yamá DROV, lo ta será pa kliente. Henter personal lo ta den un seshon di reunion interno.
Riba djabièrnè dia 16 di yüni, e ofisina ta habri normal den su orario kustumbrá pa duna servisio na públiko.
Servisio di Planifikashon Urbano ta diskulpá su mes pa eventual inkombeniensha ku esaki por trese. Pa kualke informashon adishonal semper por manda un mail na This email address is being protected from spambots. You need JavaScript enabled to view it..


text:
De bes en kuando historia ta forsa nos pa skohe. Eigenlijk t’asina tur semper, asta kada minüt di nos bida. Nos eskohonan semper tin konsekuensia. Sin embargo, tin
biaha sirkunstansianan ta di tal índole ku nos eskohonan tin mas konsekuensia ku normal, tantu pa nos mes komo pa otronan. Por ehèmpel, durante segundo guera mundial sirkunstansianan tabata forsa tur hende pa skohe, sea bo tabata pro Alemania, òf kòntra. Keda neutral kasi tabata imposibel. Lo no dura hopi pa nos bolbe haña nos den sirkunstansianan similar.
Yahoo, traidó
Awor nos ta bolbe pasa dor di un temporada asina, ounke sirkunstansianan ta diferente. Un guera ta andando, pero ta un otro tipo di guera. Sin embargo, e sirkunstansianan ta bai forsa tur hende di skohe atrobe.
Tuma komo ehèmpel e kaso di Yahoo. Yahoo a kumpli ku gobièrnu di China, pasando outoridat Chines informashon konfi denshal over di nan klientenan. Ta pa e motibu ei diferente hende ta será den prizòn na China aworaki pa e solo hecho ku nan a skirbi riba internèt ku nan kier pa China bira un pais demokrátiko ku ta respetá derecho humano. Ta a base di e informashon ku Yahoo a duna outoridat Chines, e ‘disidentenan’ aki ta será aworaki. Puramente pa motibunan polítiko.
Awor, Yahoo mes kier pa internèt keda liber, ku tur hende por skirbi loke nan kier. Ta kumbiní nan tambe pa internèt keda liber. Tòg nan a koperá ku gobièrnu Chines pa yuda arestá disidentenan. Pues Yahoo ta hipokrito i traidó.
Ta p’esei ‘World Organization for Human Rights’ (‘WOHR’) a hiba un kaso kòntra Yahoo na Merka, akusando nan di ta kòmplise di violashon di e derecho humano di ekspreshon liber ku tur hende ta supos di tin. China no ta respetá e derecho aki. Pero Merka sí, anto Yahoo ta stablesé na Merka.
Kiko nos tin ku ber?
Yahoo a defendé su mes bisando ku nan simplemente a kumpli ku lei Chines. Pero ta mas klá ku di dia ku e real eskoho tabata entre libertat òf represhon. Anto Yahoo a skohe pa represhon. Por ta mashá bon ku lei Chines ta preskribí ku bo mester traishoná bo kliente, pero étika (bo konsenshi) ta bisa bo (i mester a bisa Yahoo tambe) ku esei no por. Yahoo mester a nenga. Nan lo a pèrdè sèn, pero nan lo a mantené nan honor. Awor nan ta bai pèrdè sèn i nan honor!
Dor ku mundu ta globalisando lo no dura hopi ku nos tur, meskos ku Yahoo, mester skohe entre libertat òf represhon. Bo kier pa mundu ta liber i demokrátiko, òf bo kier pa e bira un estado polisial a la China, òf Cuba, òf Venezuela?


text:
Stichting Studiefinanciering Curaçao
Stichting Studiefinanciering Curaçao (SSC) ta un instansia finansial ku a keda fundá riba 27 di desember 1990 dor di e Bestuuurscollege di Eilandgebied Kòrsou. E instansia akí a establesé den kuadro di e independensia di e servisio pa duna fiansa pa sigui estudionan riba nivel di MBO, HBO òf WO na Kòrsou i na Hulanda. E kantor prinsipal ta situá na Kòrsou i desde januari 2005 tin un kantor na Hulanda tambe.
Enkargonan importante di SSC ta:
- Duna finansiamentu di estudio
- Soru pa proseso di mèldu pa estudio akademiko na Hulanda
- Informa i guia studiante
- Aktua komo intermedio pa studiantenan enbuska di bibienda
- Kobra debe di fiansa di estudio
Klientenan di SSC ta studiantenan di skol sekundario (HAVO/VWO) na Kòrsou i studiantenan ku ta sigui un estudio riba nivel di SBO/MBO, HBO òf WO na Kòrsou i Hulanda na instansianan rekonosé pa SSC. E regla general di SSC ta pa no duna finansiamentu di estudio pa estudionan den eksterior ku por wòrdu siguí na Kòrsou mes.


text:
Un soño a bira realidad: Barcadera Multi-Cargo Sea Terminal
ORANJESTAD (AAN): Ayeratardi a tuma lugar e apertura oficial di e waf di Barcadera cu awor lo yama “The Barcadera Multi-Cargo Sea Terminal.” Riba e...
Accidente pisa riba caminda di Hooiberg a cobra bida di un persona
ORANJESTAD (AAN): Diaranson den oranan di 12:55’or di marduga riba e caminda principal di Hooiberg pa Santa Cruz, a keda registra un accidente hopi...
Waf di Barcadera inaugura
ORANJESTAD (AAN): For di 5'or di atardi invitadonan a yega na waf di Barcadera, e waf di container nobo, cu a keda oficialmente inaugura....
Entrante prome di juli implementacion di tur e reglanan pa nos beachnan ta na...
Minister Otmar Oduber ORANJESTAD (AAN): E dedicacion pa haci posibel e reglamentacion di nos beachnan a tuma entre 3 pa 4 aña. E proceso pa...
Muher a bay bishita un preso na KIA pero nan a gare cu droga
ORANJESTAD (AAN): Diamars atardi un bishitante femenino kier a purba di suerte door di pasa droga den KIA. Pero e control na entrada di...
Otro siman ta firma un tratado cu Merca riba “Transportation Security Agent”
Aruba despues di casi 2 aña di negociacion ORANJESTAD (AAN): Aruba despues di negociacionnan pa casi 2 aña ta cla pa concretisa acuerdo firmando un...
A bolbe pospone caso di atraco cu violencia riba turista
Door cu Fiscal no por a haya un di e victimanan ORANJESTAD (AAN): E homber J.A. no a gusta ora el a tende Hues bisa...
AZV ta parce di ta interesa solamente den placa placa placa….
Pacientnan awor si ta convenci... ORANJESTAD (AAN): Algo cu kizas hopi hende no a tuma nota di dje, ta e hecho cu pueblo di Aruba,...
Na Japon a pasa un ley pa prohibi obesidad!
Algo bon pa AZV? ORANJESTAD (AAN) – Aunke e por parce un idea no realizable y risible, den un mundo unda tin 500 miyon hende...


text:
Apertura kompleho nobo na Parke Nashonal Shete Boka
...Pa aña un promedio di 60 mil persona ta bishitá e parke...
WILLEMSTAD- 31 di mei 2015:Den un ambiente ameno Ofisina di Turismo di Kòrsou (CTB) huntu ku Carmabi a hasi apertura ofisial di e kompleho ku a keda trahá resientemente riba tereno di Parke Nashonal Shete Boka. Ta trata aki di un kompleho ku ta konsistí di un área pa bende entrada/duna informashon i un fasilidat di tualèt nobo. Meta di e proyekto tabata pa halsa e kalidat i servisio ku ta keda duná na e bishitantenan lokal i internashonal di Parke Nashonal Shete Boka. Na e apertura a hiba palabra sr. Stanley Palm, Minister di Desaroyo Ekonómiko, sr. Faisal Dilrosun, representante di Minister Whitemandi Salubridat Públiko, Medio Ambiente i Naturalesa, i sr. Paul Stokkermans, direktor di Carmabi.
Parke Nashonal Shete Boka a keda establesé komo parke di naturalesa na 1994. Esaki despues di un kantidat di dokumentu di maneho indikando e nesesidat pa protekshon di turtuganan i e nesesidat for di sektor turístiko. Parke Nashonal Shete Boka ta un di e atrakshonnan turístiko hopi gustá bou di e turistanan ku ta bishitá nos isla. Pa aña un promedio di 60 mil persona ta bishitá e parke, esaki ta mas òf ménos dòbel di e kantidat ku ta bishitá Christoffelpark ku ta otro parke bou di maneho di Carmabi. Mirando e kantidat di bishitante, ta hopi importante pa e fasilidatnan ku ta keda ofresé na e públiko lokal i internashonal ta optimal. P’esei CTB den su afan pa yuda desaroyá nos áreanan turístiko a traha huntu ku Carmabi na realisashon di e proyekto aki.
Den pasado CTB a konstruí 2 toren di vigilansiaku ta ubiká riba tereno di e parkei banda di esei CTB ta duna su aporte pa loke ta trata e parti di seguridat riba e área. Pa 2015 CTB huntu ku Carmabi ta trahando riba mas proyekto ku e meta pa sigui halsa e nivel di servisio na e parke.


text:
Oranjestad – Durante siman cu a pasa nos a haya e caso aki.
Un turista Americano, cu aparentemente placa a caba cune y unda e tawata hospeda nan a saca porta afo.
Durante un di e dianan cu a pasa polis a haye drumi un caminda na Linear Park, pues di malo mes. Su suerte tawata cu e no a wordo atraca, aunke nan lo no a haya nada paso placa a caba.
Diabierna mainta
Ela yega aeropuerto trempan diabierna, paso e dia ey e ta mester bay su pais bek.
Problema tawata cu, e tawata tur sushi y pañanan den su maleta tawata muha y hole stinki. Otro pasaheronan a cuminsa keha cu si e homber ey tambe mester bay den avion cu nan.
Capitan di e aerolinea ora cu ela wordo poni na altura di e caso, a nenga e homber pa subi su avion.
Polis a cay aden. Transportwagen a yega aeropuerto y a duna e turista Mericano un lift pa warda. Aki nan a a yude cu paña limpi pa asina e por a biaha pa su pais cu ta Estados Unidos bek.
Wel wel, esta baina.


text:
ATENCION: un alerta pa biento duro y lama localmente bruto ta na vigor te proximo aviso…
Pronostico di tempo pa diamars anochi ta indica cu tempo lo ta levemente te parcialmente nubla y generalmente seco. Den marduga y diaranson: parcialmente nubla cu chens pa un awasero pasahero.
Temperatura maximo 32 grado Celsius y temperatura minimo 26 grado Celsius.
Solo lo baha awe nochi 06:57 pm y lo sali mañan mainta 06:15 am.
Biento: modera te basta fuerte for di direccion oost; forsa 4 te 5 (20 te 39 km/ora, 11 te 21 nudo). Den dia fuerte te duro, posiblemente tin bez hopi duro den rafaga; forsa 6 te 8 (40 te 64 km/ora, 22 te 35 nudo).
Situacion general di tempo: durante proximo 24 ora humedad disponible den nivelnan mas abou di atmosfera lo pone cu principalmente durante di oranan di marduga y mainta un awacero por desaroya. Diferencianan di presion di aire den Caribe ta sigui ta grandi y esaki ta pone cu un biento fuerte lo sigui supla. Sinembargo, esaki lo baha poco durante di e di dos mitar di e siman aki poniendo cu biento tambe lo baha un poco pa e proximo fin di siman.
Condicion di lama: olanan di lama lo ta for di direccion oost cu haltura di 5 te localmente 8 pia; e olanan di mas halto lo ta na costanan oost, noordoost te noordwest di e isla. Operadornan di boto chikito ta wordu suplica pa tene esaki na cuenta.
Temperatura di superficie di lama: 26 grado Celsius.
Fenomenonan special: ningun
Potencial di awacero pa proximo 24 ora: 1 mm localmente por ta mas;
Registracion di temperatura (celsius) y awacero (mm) den ultimo 24 ora:
Airport max 32 / min 26 / 0.8
Pronostico di tempo pa proximo dianan di siman:
Parcialmente nubla cu un awasero pasahero. Biento lo ta for di direccion oost y modera te basta fuerte; den dia fuerte te duro den rafaga;
Temperatura max / min lo ta: 32/27


text:
Mas bo sinja tocante diabetis, mas mihor lo bo por maneha e malesa aki. Si bo ta wordo trata door di medicina y insulina ta importante pa haya un bon balansa entre bo moda di come y actividadnan diario. Bo tin cu adapta diabetis den bo manera di biba. Door di busca informacion bo por haci esaki y por tin mas conocemento y por tin mihor controle ariba bo diabetis.
Tip nan pa haya sa mas
- lesa boeki y foyetonan tocante diabetis
- Papia cu personanan cu ta diabetis
- Bai reunionnan tocante diabetis
- Ora topa problemanan cu diabetis pidi pa ayudo y conseho, keda papia di dje y
no tene pa bo mes
- No laga diabetis domina bo bida, abodomina diabetis
E diabetis verpleegkundige
E diabetis verpleegkundige ta specializa den e malesa diabetis.
E verpleegkundige aki por juda bo busca informacion tocante diabetis.
Tambe e ta duna conseho y guia door di esaki bo por sinja pa ta independiente,
y na un manera saludabel trata diabetis.
Tarea di e diabetisverpleegkundige
E diabetis verpleegkundige ta un duna informacion tocante diabetis, kiko e ta. Kiko ta e possible consecuencianan y con pa trate.
- Ta duna spicacion di diferente medicinanan y con pa usanan.
- Ta duna instrucion y guia bo stap pa stap y con insulina tin cu wordo inyecta
- Ta sinja con pa controla bo sucu na un manera responsabel
- Ta duna informacion tocante e sintomanan di hypo y hyperglycemia, con esaki ta procede y kiko bo por haci cune
- Ta duna conseho pa cuido di pia
- Ta duna informacion tocante eventual complicacionnan di diabetis y duna tipnan pa tene e riesgo pa esaki mas abao cu ta possible.
- Hunto cu bo lo e busca posibilidad pa resolve e problemanan cu enventualmente bo a excperiencia
- Ta controla bo sucu, presion, peso y mira bo pianan


text:
L.G. Smith Boulevard, Oranjestad:Diasabra merdia ta tuma lugar e di 60 Atraco arma, e biaha aki den dia cla riba un merdia basta druk. Algo prome cu 1’or y mey ta drenta un informacion cu a caba di tuma lugar un atraco arma riba e joyeria Little Europe situa dilanti di e bus Station di Arubus.
Mesora a manda un patruya na e sitio, na yegada a pidi mesora pa presencia di atraco team y Slachtofferhulp.
Tres homber di habla spaño a drenta e joyeria arma cu pistol a exigi joyas, e atracadornan a baha na awa cu un cantidad grandi di joyas,
E auto cu a wordo usa pa huy for di e sitio tabata un pickup nissan dobel cabina shinishi, cual un rato prome a wordo horta for di dilanti Lucky Store den J.G. Emanstraat. Un poco despues cu e atraco a tuma lugar, polis a bin topa cu e pickup, pazuid di veld di Aruba Juniors. No tabata tin niun hende mas na e sitio y tambe nan a haya algun articulo benta cerca di e auto. E pickup a keda confisca pa mas investigacion.
Vocero suplente di polis a manda e siguiente declaracion:
“Awe diasabra mas o menos 13:20 central di polis ta haya jamada cu un atraco a tuma na joyeria Little Europe. A manda patrouille di biaha na e sitio di e susedido . Na jegada a pidi pa Atraco Team y Slachtoffer hulp.
Ta asina cu tres hende homber a drenta e joyeria . Un di nan tabata tin un arma di candela. Nan tur 3 color di cuero bruin , e prome ta tin short bisti y t-shirt shinishi. Di dos ta tin jogging pants y t-shirt y poko gordo Di tres ta color di cuerro bruin , postura normal y t-shirt color preto. Nan no ta tin cara tapa y nana papia spanjo .
Nan lo a ty rap un di e e empleadonan . E donjo di e lugar nan a dal e den cabez cu un objeto duro pero e no por a wak kiko e ta exacto. Total.nn tabata 4 persona ( donjo y 3 empleadonan) den e joyeria .
E atracadornan a bai cu hopi joyas y te awo no tin e balor exacto.
Nan a hui den un pick up nissan doble cabina shinishi cu den oranan di mainta lo a wordo joyride. Patrouille di sta cruz a bin topa cu e pick-up un rato despues na altura di veld di Aruba Juniors. E auto a wordo tuma den beslag.
Diferente unidadnan di polis ta buscando den e momentonan aki pa e tres atradornan.
Ken cu por a wak of sa algo jama tiplijn di polis cu ta 11141”.


text:
ORANJESTAD – Operashon Libertat a salba kasi 350 víktima di trafikashon di hende na Merka Latino i den Karibe. Na Aruba i Kòrsou tambe tabatin invashon.
Segun Interpol a fòrsa e hòmbernan, muhénan i mucha pa traha den naitklup, fábrika, finka, mina i na merkado. Tin di nan tabata traha den kuarto no mas grandi ku un kaha di morto.
A detené 22 hende. Na Aruba e atenshon a bai espesialmente pa un grupo di orígen di India ku ta den bendementu di hoya, paña i den restorant.
Gobièrnu kanades a finansiá e operashon pa dos aña i tambe a train agente spesial. Banda di polis di Aruba i Kòrsou, tabatin polis di Brasil i Venezuela tambe envolví.
Poko tempu ei Aruba a lanta un tim spesial kontra trafikashon i kontrabanda di hende.


text:
E tin cas na Aruba:
ORANJESTAD (AAN): E comerciante Venezolano, Roberto Rincon Fernandez di 55 aña di edad, kende tin 8 compania registra riba su nomber na Merca y cu ta biba na Houston a keda deteni diasabra door di polisnan di DEA.
Ta acus’e di labamento di placa, specificamente den su negoshinan cu e refineria PDVSA na Venezuela. Rincon ta por lo menos un di e amigonan di Aruba cu a coopera den pone nos na mesa cu CITCO, cu tambe ta estableci na Houston.
Mester bisa cu aki na Aruba e comerciante a bira masha conoci, ora cu el a cumpra algun di e condominionan luhoso situa riba L.G. Smith Boulevard # 46, yama Coral Pyramid Aruba. No solamente esey, fiestanan cu el a yega di organisa den Hyatt Regency y otro hotelnan tabata spectacular, cu presentacion di artistanan internacional manera Juan Luis Guerra, Oscar de Leon y mas.
Tambe Roberto Rincon a bira conoci ora cu el a inverti den cumpra e edificio di e compania di glas situa na Barcadera. Ey el a haci su oficina principal, masha luhoso y bunita, aunke poco hende sa ki actividad ta tuma luga eyden. Tambe si e compania tin su clientenan na Aruba of ta un oficina pa empresanan situa na Merca, Venezuela, den Caribe y den Sur America.
Aña pasa, na mas di un ocasion e homber di confiansa di Gobierno Venezolano, esta Hugo “El Pollo” Carvajal tabata bini cerca dje y hasta tabata hospeda den e condominio di Rincon na Aruba. Es mas, dia cu Polis a detene na Aruba, riba peticion di DEA di Merca, tabata cu avion priva di Rincon cu El Pollo a yega nos isla. E mesun Roberto Rincon a intermedia hopi pa pidi libertad di Carvajal y hasta a trece un Vice Minister di Gobierno Venezolano cu a bin busca Carvajal for di nos isla.
Roberto Rincon ta haci negoshi cu PDVSA den cual e ta cumpra productonan y bende cu nan, entre otro taira pa truck. Ta estima cu precisamente den e tipo di negoshi aki mes el a sa di enrikese su mes.
Como cu e tin un bon relacion cu PDVSA, for di Aruba a haci uzo di su red di amistad y di negoshi pa por a yega na e compania petrolero y explora posibilidadnan pa bin establece riba nos isla. Ta conoci cu den pasado PDVSA a yega di bin Aruba caba y a mustra masha interes. Despues cu nan a regresa Caracas, nunca mas a tende di nan y asina e relacion a termina. Ta via otro canalnan, manera via Roberto Rincon, a logra yega na otro ehecutivonan cu a pone nos na mesa cu CITCO na Houston, te cu Gobierno di Aruba ta mas of menos un siman leu pa firma un acuerdo di principio pa compra of lease di e refineria.
E detencion di Roberto Rincon no tin nada di haber cu negociacionnan entre e ekipo di Aruba y Houston, comokiera cu Rincon no tin nada di haber den e acuerdo. E tabata un amigo di Aruba cu tabatin bon contacto cu a facilita e proceso na un principio, asina un fuente cerca di e negociacionnan a confirma.


text:
Huidige artikelen
donderdag 1 februari 2018 - Diabierna Departamento di Impuesto ta cera mas trempan parti atardi
Dialuna lo ta cera debi na un dia di ATV
ORANJESTAD – Departamento di Impuesto ta participa cu diabierna, dia 2 di februari, lo brinda servicio na cliente y servicio di caha non stop durante ora nan di merdia. Su oficinanan lo cera mas trempan a consequencia di esaki. Aki ta sigui un skema di e orario di servicio.
Dialuna, dia 5 di februari Departamento di Impuesto lo ta cera debi na un dia di ATV valido pa tur departamento di gobierno.
Entrante diamars dia 6 di februari 2018 Departamento di Impuesto lo continua cu tur su servicionan manera custumber.
Gerencia di Departamento di Impuesto
1 di februari 2018


text:
Gijs Baars, hefe nobo di Representacion di Hulanda na Oranjestad
Dia 1 di augustus proximo Gijs Baars lo ta e hefe nobo di e establecimiento di Representacion di Hulanda na Oranjestad y alavez Representante suplente di Hulanda na Aruba.
Na e momento aki e ta traha pa ministerie di Veiligheid en Justitie na Hulanda. Eynan e ta coordinador di Caribisch Nederland y Koninkrijksrelaties. Baars (32) a studia Internationale Betrekkingen na Universidad di Utrecht y ta trahando for di 2008 den diferente funcion na Veiligheid en Justitie. E ta reemplasa Tanja Timmermans, cu a eherce e funcion aki pa casi tres aña y awor ta bay back Hulanda.


text:
Pa evitá ku e bista di nos isla ta pèrdè su kalidat i/òf pa trese su kalidat bèk, Entidat Públiko Boneiru ta preparando un maneho di propaganda. Den esei ta formulá un vishon tokante ekspreshon di propaganda den espasio públiko komo propaganda empresarial riba òf na edifisionan. Bou di e konsepto ‘empresa’ ta kai tur aktividat pa kua ta duna atenshon na propaganda òf popularidat di nòmber. Aki por pensa riba un profeshon, (dunamentu di) servisio, horeka, hotèl, kompleho di apartamentu òf instansia sosial.
Último tempu mas i mas bòrchi di propaganda ta aparesé den espasio públiko. Un oumento deskontrolá di ekspreshon di propaganda ta kondusí na ménos bunitesa di esena di kaya i ku esei e lo tin influensia riba e manera ku hende ta eksperensiá nos isla. Banda di esei e por okashoná situashonnan insigur pa tráfiko. Pa e motibu ei tin nesesidat na klaridat riba kiko ta deseabel òf nò i kiko por keda permití. Esakinan ta kosnan ku nos no ke pa Boneiru, un isla ku ta konosí pa su bunitesa i ku atrabes di añanan ta risibí mas i mas bishitante. Lo ta bon ku miéntras e kantidat di aktividatnan komersial i moveshonnan di tráfiko ta oumentá, seguridat ta keda salbaguardiá i esena di kaya ta keda limpi i atraktivo. Si inkorporá propaganda na un manera harmonioso den su alrededor esei netamente por tin un efekto positivo riba e alrededor ei. Esei lo por kontribuí na hasi e esena di kaya mas bibu i asentuá e dinamismo di siudat.
Fin di sèptèmber a kuminsá ku enkuentronan pa tur ‘stakeholder’, esnan enbolbí i públiko pa den bon palabrashon yega na un maneho ku sosten amplio. Ku un maneho klarito den man gobièrnu lo por trata petishonnan pa pèrmit pa ekspreshon di propaganda mas efisiente. Alabes lo kuminsá ku un trayekto pa deshasí di tur situashon indeseá i sin pèrmit. Den e kuadro aki lo pone e nota pa un Maneho di Propaganda den forma di konsepto pa tur hende mira for di 2 te ku 31 di òktober na Direktora di Planifikashon i Desaroyo, departamentu di Maneho i Proyekto, na Kaya Amsterdam 21. Tur hende por bin tira un bista den e nota riba dia di trabou entre 9’or di mainta i 12’or di mèrdia. Por manda pregunta i reakshon pa medio di imeil riba reclamebeleid@bonairegov.com.
E nota den forma di konsepto lo ta disponibel digitalmente tambe riba e lenk aki Konsepto di Nota di Propaganda
E presentashon di e reunion públiko ta disponibel aki.


text:
Piercing
- E articulo aki ta skirbi na papiamento. Lo ta aprecia si por mantene e articulo aki na estilo di papiamento.
Piercing ta un palabra Ingles cu ta nifica perfora na Spaño ta yam'e 'el anglicismo' pirsin, aunke tambe ta wordo uza e termino perforacion, dus 'haci buraco'.
Tecnica[editá | editá fuente]
E piercing ta consisti di e implantacion generalmente decorativo of ritual dor den un renchi di piercing na diferente parti di curpa. Pa realisa esey bo ta haci un perforacion cu un hangua special den parti desea siguiedamente bo ta procede e introduccion di e piercing den e cabidad realisando cu e hangua. E elementonan di e piercing ta wordo traha dor di acero kirugico, titanio, platino, niobio, oro of PTFE. E miho di tur pa uza ta titanio.
Historia[editá | editá fuente]
No por establece na ki momento concreto e piercing a parce den historia di humanidad. Desde e antiguo Roma tur su miembro di guardia di Cesar nan tawata uze como demostracion di birilidad renchi den e nipelnan. Tambe den e epoca Victoriana e muhenan di halto sociedad nan tawata pone renchi na nan nipelnan pa hisa su volumen. Na India e ta un tradicion pa pone renchi den nanishi di muhenan. Ora nan ta chikito (menor): e tradicion ki ta wordo practica cu su welanan, cu ta hacie na su nietanan prome cu nan ta bay casa. Ora e piercing ta situa den e espacio entre dos burac'i nanishi ta ricibi e nomber Septum. Hopi gruponan etnico nan a uze y actualmente nan ta sigui practica como na Polinesia, Africa, India etc. Ainda ta existi e custumber di algun gruponan etnico na Brazil. Nan ta hacie un incision bou di e lip lo cua pocopoco ta bay amplia hasta cu ta yega na e size deseado. Den diferente tribunan di Africa ta hopi comun e custumber ki. E muhenan soltera nan ta amplia nan lip den e momento cu nan ta compromente cu su guy te na e momento di celebracion di boda.
Finalmente nos por bisa cu tin diferente tipo practica den historia. Cu e uzo di e piercing den curpa, ritonan of cermonia te dia di djawe. Pero loke si ta berdad ta cu te ainda tin hopi tribunan ta sigui practica, pero e piercing di awendia ta wordo practica mas tanto p'e hobennan pa motibo di estetica.
Piercing den horea[editá | editá fuente]
Hopi hende sa practica e piercing aki ya pa hopi tempo caba, practicamente den culutura tribunal. Tin scritura considerbel y arkeologico prueba di e practica aki. Curpa di momia tawatin piercing cu a wordo haya, hasta esun di mas bieu a wordo data 5,300 aña bieu di Ötzi the Iceman cu a hay'e na Austria.


text: Dialuna anochi Liga Especial a continua riba veld di Flatstone unda Spuiters a enfrenta Piratas den duelo di pitchernan internacional cu e veterano Henk Arnold fahando mei mei di nan. Den e prome encuentro Spuiters ta anota dos careda den di 2 inning y esey tabata e wega. Spuiters 2 careda, 4 hit, 1 eror y a laga 4 coredo na base. Henk Arnold cu a inicia e wega a resulta pitcher ganado. Henk a wordo releva den di 3 inning pa Andres Gonzalez kende a silencia Piratas por completo. Juan Leal Becerra ta perde e partido pero por mira atras riba un bon performance. Piratas 0 careda, 2 hit, 1 eror y ta laga 4 coredo na base. Miho batiadonan pa Spuiters ta Henk Arnold, Sandrick Wester, Andres Gonzalez tur di 1-1 mientras cu Eudomar Toyo a bay di 2-1. Pa Piratas a luci na plato Jonathan Bary 3-1 y Leyvis Gonzalez di 1-1. Den e di dos wega di anochi Spuites ta bolbe derota Piratas 3-2 den un seƱor partido. Spuiters 3 careda, 5 hit, 2 error y ta laga 5 coredo den circulacion. Piratas 2 careda, 5 hit, 1 eror y ta laga 6 coredo na base. Miho batiadonan pa Spuiters ta resulta Mario Kock di 3-2 y Carlos Wester di 3-1. Pa Piratas Jonathan Bary, Daniel Fernandez, William Benitez y Harrison Dirksz ta bay di 2-1. Diahuebs awor 17 di Mei cuminsando pa 715 na veld di Flatstone Seleccion di Aruba ta enfrenta Balashi Premuim. Fanaticada ta keda cordialmente invita pa bin mira e tremendo wega cu pitchernan internacional lansando contra nos Seleccion den preparacion.


text:
E siman aki a tuma lugar un sesion informativo pa tur compania cu ta declara carga y mercancia. Riba peticion di varios companianan importador, douane cu asistencia y facilitacion di ATIA lo ta tresiendo un curso den cual lo toca tur tema cu tin di haber cu e proceduranan di declaracion di mercancia na douane. E meta di e curso ultimadamente ta un miho servicio, cu lo aporta na crecemento di economia di Aruba y lo stimula comercio internacional.
Transaccionan comercial ta cana bon solamente si e fluho di informacion y documentonan ta bon organisa. Conocemento di e procedura y e capacidad pa aplica e proceduranan aki corectamente ta sigura cu e productonan por move sin tardansa inecesario. E curso “Declarant Douane” lo ofrece conocemento intensivo di e legislacion di douane na un manera practico pa asina e brokers por tin un miho comprension di e proceduranan y asina anticipa na mes momento unda por tin posibel problema y con pa resolve esakinan na un manera efectivo.
Lo ripiti e curso mas despues den aña pa asina por brinda e oportunidad na tur broker na Aruba pa hasi e curso.
Durante e reunion, señor Marcelito Pablo como cabesante di e curso a informa un sala yen, di tur e detayes di e curso cu lo cuminsa 2 di maart y lo finalisa na final di juni cu un examen. E interes tawata hopi grandi y e prome tanda di e curso ya caba ta casi yen cu un maximo di 25 persona. E curso lo tuma lugar tur diamars y diahuebs di 6:30 pa 8:30 di anochi na oficina di ATIA. Pa mas informacion por tuma contacto cu ATIA via info@atiaruba.org.


text:
MAUI – Sarah Quita Offringa ARU91 ta logra di pasa su prome round den categoria di Ola durante di e competencia di Aloha Classic na Ho’okipa Beach Park na Maui.
Durante cuminsamento di siman aki a cuminsa e famoso competencia di Aloha Classic na Maui. Aki nos por a mira differente pais y grupo grandi di windsurfers cu ta bezig ta participando den e competencia aki y dimes e bandera di Aruba no por keda afor. Sarah Quita Offringa un biaha mas lo ta bezig ta pone e bandera di Aruba na halto. Segun cu nos compronde di Sarah Quita e prome dianan di competencia no a bai dje bon na su smak pero ja ela pick up y a logra di pasa e prome round di e competencia caba.
Nos di Sportzone Aruba lo sigi monitor Sarah Quita di cerca pa asina trece mas updates y resultado den e dianan binidero.


text:
Cu e material multi usabel di calabas, Cosecha hunto cu e artesano Merveline Geerman ta ofrece un workshop di mosaic diamars dia 22 di Augustus. Merveline ta un artesano cu ta specialisa den e material di calabas. Bou di su guia, participantenan lo traha un shoco of un yuana di mosaic riba un canvas.
E workshop aki ta tuma lugar den e centro creativo di Cosecha na San Nicolas di 19.00 pa 21.00.
Prijs pa e workshop di mosaic cu e material di calabas ta 50,00 florin. E prijs ta inclui material y un refreshment.
Pa ta sigura di cupo, inscripcion ta necesario. Inscripcion ta tuma lugar na Cosecha San Nicolas of na Cosecha Oranjestad. Pa mas informacion por tuma contact cu Cosecha San Nicolas na telefoon 5878708 of Cosecha Oranjestad na telefoon 5878709.
Tambe por bishita e Facebook page di Cosecha: www.facebook.com/Aruba-Cosecha pa mas informacion.


text:
Delegacion di ahedrez lo competi den e 6th Carifta Chess Championship na Kingston, Jamaica
Oranjestad, Aruba 11 di april 2017: Den e dianan 13 pa 18 di april lo tuma lugar na e ciudad di Kingston, Jamaica, e di 5 edicion di e CARIFTA Chess Championship. E federacion di Ahedrez di Aruba lo manda un delegacion bou guia di e CM Raymundo Dijkhoff. Mester bisa cu Aruba lo ta fuertemente representa na Jamaica unda nos atletanan a prepara den bon forma pa e campeonato aki unda lo topa e mihonan di Caribe.
Aruba lo ta participando den e categorianan di U-12, U-16 y U-20. Pa loke ta nos representacion den e Carifta aki nos tin den e categoria U-20, Absolute, CM Jomar Benschop den e seccion masculino. Den e categoria U-16, Absolute, nos tin e hoben Brian Diaz. Den e categoria U-12, mucha muher nos tin Thamara Sagastegui. Anja pasa Aruba a haci un bon papel den e Weganan di Carifta na St Criox. Den e ultimo añanan e deporte di ahedrez a conoce un crecimento enorme principalmente bou di nos hobennan.
E nivel di Aruba a progresa den bon forma danki na e trabou duro di e federacion y nan miembronan cu ta yuda engrandese e deporte mas y mas. E experencia na nivel mundial y Olimpiada di ahedrez sin duda a contribui na amplia e conocimento y experticio di nos hungadornan. E deporte di ahedrez ta exigi un nivel halto di concentracion y un conocimento amplio di strategianan cu tin cu usa constantemente durante cada wega hunga.
Un danki sigur na Lotto, e Loteria di Aruba pa medio di Comision di Subsidio cu ta subsidia e di e delegacion di ahedrez pa e campeonato di Carifta 2017 na Kingston, Jamaica.
Cumprando weganan di Lotto, e Loteria di Aruba manera Catochi, Big 4, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e weganan di Raspa bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.
Delegacion di ahedrez lo competi den e 6th Carifta Chess Championship na Kingston, Jamaica
Delegacion di ahedrez lo competi den e 6th Carifta Chess Championship na Kingston, Jamaica


text:
NEW YORK:— E base Derrick Rose no por conclui e temporada aki debi cu e a sufri un lesion na rudiya di pia robez cu ta obligu’e di wordo opera y perde e cinco partidonan cu ainda e falta pa disputa cu Knicks de Nueva York.
Rose, cu no a realiza un bon temporada cu Knicks despues di su traspaso di Chicago Bulls, unda el a sufri varios lesionnan grave, a haya awor un scheur den un spier di su rudiya di pia robez y esaki lo impedi cu e lo hunga e temporada aki ainda den competencia.
Knicks lo no sinti su falta mucho pasobra nan ta elimina caba di e fase final y esaki lo por significa tambe final di Derrick Rose cu e equipo di New York, mirando cu e verano aki e lo converti den agente libre.


text:
Elis Juliana breaking down the Dutch colonial crack vials flooding the minds of YDK in Curacao.
Month: June 2015
Elis Juliana, Reskatadó Mayó di Bida Pretu
Laga Lastra un Poema pa Helmin Wiels
Bosnan a hasi bosnan mes dononan di haf,
horta propiedat di pueblo, sekuestra plakanan
buta nos muchanan den skolnan ku ta destina
pa nan keda choka den un salario di hamber
Kome bosnan kuminda ku boso ta importa pa
bira pashent di suku, preshon haltu,
kanser di prostat, pechu, matris.
LagaLastra
LagaLastra
LagaLastra
Bosnan a konstrui palasionan kaminda
hende ku entrada abou por perde su finansas.
Burdugunan blanku di casino ku ta chupa,
mortalisa un ekonomia di e trahado pretu.
Bosnan yunan a keda prohibi pa kasa ku
hendenan pretu tog[?]
Den banki di skolnan di prestigio, kaminda
ora bo skibi nomber pa bo yu nan ta wak kolo
i fam, bario. Nan lo bira mesun degasiado mane
boso, polo ros di Ralph lauren, sapata di kueru
iPhone den man kla pa bai golf na Blue Bay of Emmastad,
bira abogado defende empresarionan ku ta plania
di perta kabuya rondo di nos garganta.
LagaLastra
LagaLastra
LagaLastra
Ta edukashon blanku ulandes ba risibi,
te normativo blanku a blasfemia bo destino divino
Ta for di e angulo blanku bo ta opserva i krea
un mundu adapta na realidatnan leu for di nos
pa komplase, parasita for di e sistema.
LagaLastra
LagaLastra
LagaLastra
Bo miedu pa enfrenta podernan gubernamental NL
eksigi e debenan real ku un pais ku a sklabisa
i kolonisa islanan den un laman di litania.
Un temor pa kita e disekilibrio sosial ku a
keda krea pa e hendenan ku tin tereno,
propiedat, negoshi for di tempu di siglo 17.
Smoel awo kuenti no wak pasado, paso
e agressor si no sa faya su historia,
for di esei e ta planifika su dominio.
Hendenan desechabel, kos pa tira afo nos a bira.
Korsou tin ku bira un isla di 300 mil habitante
pa ekonomia drai pasobra tin ku alimenta famianan
ku a bira riku for di un ekonomia di fantasma?
LagaLastra
LagaLastra
LagaLastra
Si bo emisora ta esun MAS skucha, ta dikon anto
bo redakshon di notisia ta boltu riba 2 hende su
pa 10 piku ana? Si bo notisianan ta asina balioso,
ta dikon bo ta graba nan buta nan riba bo website
pa tur hende por skuche? Si bo korant ta vigila pa
un pueblo pretu ku abo ta ganando plaka ku nan
sufrimentu ta dikon anto bo no ta eduka nan pa sali
for di e drama sosial. Mikrofonista no ta lesa,
no ta dokumenta, no ta profundisa, studia, prepara
pero ta lanta mainta trempa pa manipula te anochi lat.
LagaLastra
LagaLastra
LagaLastra
Ketu bai ta demonisa liderasgo pretu
Ketu bai ta kaka riba konsenshi pretu libertado
Ketu bai ta lembe supremasia blanku ku tin bo bida komfortabel
Si bo no por kuestiona, kritika, kaduka, karbonisa
podernan ekonomiko, podernan finansiero, strukturanan di poder
blanku ulandes, krioyo, hudieu, arabir, chines.
LagaLastra
LagaLastra
LagaLastra
Bo no ke yuda paga un reibeweis un kurso edukativo
pe senora ku ta limpia bo kas ehh. Bo ke pe laba i
strika bo pana 5-10-15-20 ana largu ehh. Ta niun fabor
bo ta hasi ku aktonan karikativo, bai negosha ku e mesun
hendenan ku ta krea sirkumstansianan sosial pa hende
bira pober i keda pober pa restu di nan bida.
Mikrofonista no ta lesa, no ta dokumenta, no ta profundisa,
studia, prepara pero ta lanta mainta trempa pa manipula te anochi lat.
China ke inberti tantu biyon na Korsou,
300 piku toko, snek chines masakrando poder ekonomiko di YDK
Chinacao e ora ei?
LagaLastra
LagaLastra
LagaLastra
Bo ta di un famia ku a akumula su rikesa for di
konkelmentu kolonial i bo ta ignora bo obligashon
pa duna bek i responsabilisa e aktonan di atrosidat
komete?
Adora multi miyonario ekstranhero, alabansa pa nan
den e nomber di e dios invershonista.
Lagalastra
LagaLastra
LagaLastra


text:
DNM y StimAruba ta invita bo pa ban conoce nos matanan di mangel
- Details
Den cuadro di dia International di Mangel 26 di juli, Directie Natuur en Milieu (DNM) a uni esfuerso cu StimAruba pa asina conhuntamente trace informacion di e 4 diferente sorto di mangel: Mangel Tam, Mangel Cora/ Mangel Shimaron , Mangel Preto y Fofoti. Esakinan ta matanan costal. Den e siman di 20-26 di juli e grupo a logra pone un siman hunto yena cu programa y evento cu informacion pa nos comunidad.
Bishita e pagina social facebook.com/dnmaruba pa asina por haya mas informacion riba e orarionan.
Ta hopi importante pa comunidad conoce nos mangelnan, kico ta nan contribucion na nos naturalesa y medio ambiente, ki balor nan tin y mas importante con nos mester cuida esakinan. StimAruba ta un organisacion cu ta exsisti ya pa hopi aña y ta pone enfoke riba e cuido di mata y especie di Aruba. Pa e ocacion aki ta para keto na e mata cu ta wordo yama mangel. Y e tarea di DNM ta pa concientisa y educa comunidad y e futuro generacion riba e importancia di nos mangelnan.
Exposicion: entrante 20 di juli por bishita Biblioteca National Aruba na Playa pa admira e exposicion di diferente literatura obtenibel cerca e organisacionan y na biblioteca mes. Tambe por cera conoci cu e mata di Mangel y mas yerba costal.
Bo ta keda invita! Riba e fecha di diasabra 25 di juli 2015, lo tuma lugar un caminata informativo pa asina abo tambe por conoce nos mangelnan. E evemenento aki ta cuminsa pa 5or pm na Spaans Lagoen- entrada y parkeo for di Franse Pas (Balashi), por parkeer abou banda di Ruina di Goldmine of tras di e barancanan. E tremendo actvidad aki ta organisa pa StimAruba y lo tin un costo di 5 florin cu ta encerca un foyeto educacional ‘Mangelnan ta di gran balor pa nos Medio Ambiente’ y tambe awa di di lamunchi y warapa tamarijn. Muchanan ta participa gratis. Ta pidi encarecidamente pa trece bo poti (beker) reusabel y tambe spray contra sangura.
‘Movie at the Park’ na Parke National Arikok: despues di e caminata 25 di juli, pa 7:30 pm nos ta sigui pa Parke Arikok unda lo pasa un video tocante di nos mangelnan na Aruba y otro video internacional. No tin un gasto adicional pa esaki, e ta GRATIS. Bin cu famia henter pa un anochi bou di strea.
Pa mas informacion of inscripcion por tuma contacto cu DNM na: 584-1199 of miembro di StimAruba via email: This email address is being protected from spambots. You need JavaScript enabled to view it.


text:
Falta un luna pa e Kiwanis Palm Beach Nostalgia Party Continue reading
Artista Arubiano ta diseña kalender ‘intemporal’, pa ‘Estafeta di Arte y Cultura pa Sint Maarten’
Artista Arubiano ta diseña kalender ‘intemporal’, pa ‘Estafeta di Arte y Cultura pa Sint Maarten’. Continue reading
Tri-atletanan di Aruba a hasi un tremendo papel den e Miami Caribbean Age Group Championship na Florida cu dos prome lugar.
Tri-atletanan di Aruba a hasi un tremendo papel den e Miami Caribbean Age Group Championship na Florida cu dos prome lugar. Continue reading
Taekwondo a gana 4 Oro y 1 Brons na Surinam.
Taekwondo a gana 4 Oro y 1 Brons na Surinam. Continue reading


text:
E benta di Ling & Sons a tuma luga na momento cu sindicato FTA tabata den proceso di negosha un contracto colectivo (CAO) nobo pa e trahadonan di e supermercado aki cu recientemente a conoce un doño nobo.
Ta asina cu e magnate Hulandes, Gerard van den Tweel a bende su inversionnan den forma di supermercadonan na Corsou, Boneiro y Aruba, di cual Ling & Sons tabata un di nan. E grupo di Jamaica encabesa pa e inversionista Gassan Azan a cumpra mayoria di accion den e compania di Van den Tweel. Presidente di FTA, Hubert Dirksz a declara na Bon Dia Aruba cu ta normal cu un compania por bende su accionnan, pero esaki ta tuma net na momento cu nan ta negoshando un CAO nobo.
Derechonan di trahadonan ta garantisa
E benta aki por stroba un poco e proceso pa yega na un CAO nobo. Pero awor cu ta conoci un doño nobo di Ling and Sons, e sindicato ta spera di sinta cu nan representante na mesa unabes cu nan ta drenta den e compania pa asina negosha e proposicion cu FTA tin na beneficio di e trahadonan.
Nos ta papiando di un grupo di alrededor di 120 trahadonan, mayoria di nan, kiermen mas cu 100 ta miembro di FTA. E sindicalista ta bisa cu e trahadonan mester ta trankilo, ya cu tur derecho cu nan a adkiri caba ta keda normal. “Nada ta bay pasa…. E derecho di trahadonan ta keda, nada ta cambia”, el a bisa na e matutino aki.
Aworaki e proceso di negociacion di e CAO, nan tin’e wanta pasobra nan a pidi e sindicato pa termina cu e trabounan ora cu e accionista nobo ta tuma over e negoshi aki. Ya esaki practicamente a sosode y awor FTA kier bay mesa, y esaki mester tuma luga den e siman cu ta bin. Te ainda FTA no a cera conoci cu e inversionista nobo, pero si nan sa cu e ta na Aruba segun informacion cu a yega cerca e sindicato.
E sindicalista Dirksz a agrega cu e director di Ling & Sons cu ta atende cu e negoshi, FTA tin combersacion regularmente cu ne, y solamente ta falta palabra e fecha pa sinta na mesa y negosha e CAO nobo.
Segun FTA, e preocupacion di e trahadonan tabata ta cu e negoshi a yega di cay un poco, pero despues a lanta bek, locual e sindicato ta haya positivo. Otro preocupacion ta cu hopi compania y no Ling & Sons so, ta trahando mas tanto cu hendenan via contracto, y esey ta algo cu mester wordo regula miho, segun e sindicalista. Si esaki ta bon regula y e trahadonan ta consciente pa entrega nan keho sea cerca departamento di labor of na sindicato, FTA lo sa di atende cu e situacion aki. Nan mester atende cu e asunto aki como sindicalista pa coregi e fayo cu ta presenta door di e dunado di trabou.
Di otro banda segun fuente online Curacaonieuws.nu, sr. Van den Tweel a yega di comenta cu nada lo cambia pa personal y tampoco pa e productonan y marca. Lo keda bende entre otro productonan for di Albert Heijn.


text:
Direktorado di Supervishon i Mantenshon di Lei, SELIBON i STINAPA ta informá ku durante siman di Pasku di Resurekshon lo tin kontròl di sanidat na tur bich riba nos isla. Ta supliká tur hende ku ta bai kamper pa mantené e área kaminda nan ta kamper limpi i mantené nan mes na e reglanan stipulá. Durante e temporada di “semana santa”, ku ta for di dia 12 te ku 19 di aprel ‘17, Selibon lo brinda un servisio speshal i grátis di rekohé tur shushi doméstiko di tur esnan ku registrá. Trùk di shushi ta pasa for di 7’or di mainta pa rekohé tur shushi doméstiko. Mantené bo mes na tur e reglanan!
Reglanan pa e temporada semana santa:
1. No tira shushi abou òf den laman, tira sushi den kliko,
2. Hasi uso di e klikonan disponibel,
3. Hasi uso di konfó òf grel,no sende karbon den santu,
4. Tira karbon den e bakinan destiná pa karbon,
5. Yena e kliko te kaminda ku e tapa por sera,
6. Ta prohibí pa kap òf kòrta mata den área kaminda bo ta kamper,
7. No bai ku kachó riba bich,
8. No kore ku vehíkulo riba bich,
9. No ta pèrmití pa landa-piska (piska ku duikbril),
10. Ta prohibí pa piska gutu, kue kref i karko,
11. No konstruí riba konstrukshon eksistente,
12. Tur persona ku usa artefakto pa konstruí un kampamentu ta keda responsabel pa no laga nada atras na momentu di desarmá e kampamentu. (Por ehèmpel palèt)
13. Temporada ku ta permití pa kamper ta for di 12 aprel te ku 19 aprel ‘17
14. Riba 20 di aprel pa ....’or tur persona mester a desarmá i limpia nan área di kamper.
Si no kumpli ku reglanan i lei, lo tin sanshon.


text: 'Den historia di famia Oduber tabatin masha hopi Daniel e prome Daniel Oduber ta jui di Jean Antony Oduber y Henriette Clementina Specht cu a casa cu Rosalia Emonet naci 1807 a fallece 1886 jui di Francois Emonet y Mariana de Windt yuinan di Danel tabata Luis Oduber,Willem, Francisco casa cu Johanna P.Eckmeyer despues bo ta haya su primo Daniel un par di anya mas jong cu ta jui di Lourens Oduber cu a casa cu Francisca Bibiana de Castro.su juinan Maria Elizabeth,Juan Bautista, conoci como Jean, Edmond, Trinidad (trinita) entre otro su rumanan tabata Anna Elizabeth,Juan Antonio,Frederik entre otro


text:
NOTICIA
Danki na Cliffix Musical N.V awor FBNDD ta miho ekipa pa Quiz di lesamento.
11-02-2014
Lesamento ta un herment indispensabel pa desaroyo y formacion di un pueblo. Bon Nochi Drumi Dushi ta un proyecto di promocion di lesamento cu e meta pa stimula lesamento cerca e mucha di chikito caba. E enfoke central ta bishita di lesamento na cas, pa comparti e placer di lesamento cu e mucha y mayor, duna informacion y stimula mayor pa lesa cu nan yiu.
Tremendo tayer di autora Evelien van Dort pa boluntarionan di FBNDD
11-02-2014
Manera custumber, FBNDD ta haci tur lo posibel pa aporta na promocion di lesamento den nos comunidad. Directiva ta purba ta mas diversifica posibel den esaki. No tabatin espacio pa duda ora cu autora Evelien van Dort, cu ta participa na Siman di buki di BNA, a ofrece pa duna un tayer tocante e problematica di relaha, pega so?o y drumi bon cerca mucha.?
Autora Evelien van Dort cu otro bunita donacion na Fundacion Bon Nochi Drumi Dushi. Danki Evelien van Dort.
02-17-2014
Autora Evelien van Dort cu otro bunita donacion na Fundacion Bon Nochi Drumi Dushi. Danki Evelien van Dort.
Minister Michelle Hooyboer-Winklaar orguyoso di lansamento oficial di website di Fundacion Bon Nochi Drumi Dushi
12-07-2013
Cu hopi orguyo Minister Michelle Hooyboer-Winklaar a presencia e lansamento oficial di e website di Fundacion Bon Nochi Drumi Dushi un paar di dia atras. E mandatario tambe ta forma parti di e ekipo di boluntario, cu ta bishita cas y conta storia pa un grupo di mucha presente.
Minister Michelle Hooyboer-Winklaar a topa cu autor Henry Dabian
08-19-2013
Minister di Asuntonan Economico, Asuntonan Social y Cultura, Michelle Hooyboer-Winklaar, tabatin e oportunidad pa topa cu e autor local Henry Dabian cu a skirbi e buki Rayjean y E mago sacabum. E encuentro a tuma luga na oficina di UNOCA. E buki Rayjean tin di haber cu diferente aventura di un mucha chikito, cu ainda no por cana.
TUMA CONTACTO CU NOS:


text:
Pa basta aña esunnan di City Inspector hunto cu Serlimar a bin cu un plan pa haci trabou di limpiesa na e dump situa net patras di Centro di bari Tanki Leendert. Sr. Danilo Prescott, di Bureau City Inspector ta splica mas ariba e dump ilegal aki.
Esaki no ta un mini dump, pero e ta un dump hopi grandi caminda cu mester a trece basta trucknan pa por haci e zona limpi. Ta calcula cu e trabou ta dura un siman den cooperacion cu Serlimar, Dow conhuntamente cu Task Force di City Inspector hunto cu City Inspector. E ta un trabou hopi grandi.
No por bisa con tur e sushi aki a yega eynan, mirando cu tin hopi auto y bus benta eytras. Kisas esakinan ta bin di joyriding. Sr. Prescott no kier specula, pero e ta un situacion deplorabel, caminda cu tin hasta un kinderdagverblijf. ey banda tambe lo cual ta haci e situacion mas dificil tambe.
Miembronan di e Centro di Bario tambe a notifica cu tin hopi bestia rond di e luga tambe manera, djaka y colebranan. Den e bario banda di e dump tin hopi cas y a puntra na e bisiñanan tambe, pero naturalmente nan a bisa cu nan no tira e sushi cu ta un otro hende cu a haci esaki. Nan a yega di haya hasta tuberia cu ta sali di e departamentonan cu ta bay directamente den mondi.
Tin diferente otro cos cu tambe a wordo haya unda cu por pensa cu e mesun bisiña pero no por haci nada riba esaki y City Inspector ta keda cu man mara ya cu no por prueba esaki. A splica e bisiñanan cu lo mester bay coba pos, enbes di manda tuberia den mondi.
Pero si por bisa cu e tereno aki ta propiedad di gobierno, e ta un huurgrond. Ariba esaki lo mester bay tuma contacto cu personal di DIP pa nan wak si ta posibel si un hende por a bin construi aunke ta duda pero en todo caso DIP tin e ultimo palabra ariba esaki.
E ceramento cu piedra, hopi biaha ta duna bon resultado. Pero e tereno aki no por wordo cera, mirando cu tin hende cu ta biba eytras, y no por cera nan cas. Pero tin diferente caminda unda por mira cu si tin hende cu ta tira sushi y esey si ta bay wordo cu diferente baranca anto tin autorisacion di DOW caba.
Den caso aki a papia cu e doñonan di e apartamentonan pa controla e luga y no tira sushi pero toch City Inspector ta keda moniterea e situacion di e tereno. Tambe City Inspector lo keda patruya e luga aki, pa controla manera e otro luganan cu a wordo haci limpi. Na momento cu Bureau City Inspector ripara cu algo ta bay “schuins”, sigur lo hala nan atencion y sigura cu nan ta keda mantene nan mes straight. Te asina leu, Sr. Danilo Prescott, di Bureau City Inspector.


text:
NEW DELHI, India- Un brug cu tabata den construccion a bin abao y ta cay ariba un caya yena cu auto. Cantidad di victimanan ta sigui crece.
Un pida di e brug den construccion eleva a colapsa diamars den e parti noord di India, lagndo al menos 16 persona morto, ora cu’n pida di concret a cay den un caya yena cu auto, segun funcionarionan di desastre.
Autoridadnan tabata tin miedo di cu lo tin mas persona pega bou di e concrete dne e ciudad di Varanasi, cu tambe a placha cuater auto, un brommer y un bus. No ta conoci cuanto persona lo tabata tin den e autonan. E pida concrete tabata midi al menos 15 meter di largura y dos meter di hancho.
“Loke nos a scucha tabata un desordo y un rato despues nos a wak autonan placha, segun e residente local Ramesh Kumar Singh den un entrevista telefonico. “A tuma nos un rato prome cu nos a realisa kico a pasa”.
Mayoria di e victimanan mortal tabata hende cu tabata den nan auto”, segun autoridadnan policial.
Den oranan di anochi, rescatistanan a saca al menos tres persona cu bida for di bou di e ruinanan, segun un comunicado di e Forsa Nacional di Respuesta na Desastrenan.
E funcionario mas halto di e estado a duna orod pa investiga motibonan pakico e brug a bin abao. El a anuncia tambe cu lo paga un suma di 500 mil rupia (7200 dollar) na e famianan di cada victima mortal.
India tin un historia largo di accidentenan di construccion causa pa materialnan di calidad inferior y trahadonan no capacita.
Fuente: INFOBAE


text:
E amor pa baseball a cuminsa den bario di San Nicolaas caminda mi tawata hunga cu muchanan di bario. Nos bat e...
ORANJESTAD – Pabien na nos superstar Sarah-Quita kende ta gana su di 10 titulo di Campeon Mundial den e PWA World Tour...
ORANJESTAD – Awe ta dia Mundial di Actividad Fisico. Actividad fisico ta promove salud y bienestar en general ademas e ta un...
ORANJESTAD – Un wega crucial contra Cuba a caba den un otro knockout unda Team Kingdom lidera pa Wladimir “Coco” Balentien y...
ORANJESTAD – E centerfielder di Curacao Jurickson Profar ta ricibi un base por bola cu base yen den bom di 9 inning...
ORANJESTAD – Den oranan di marduga di dialuna a ranca sali e prome wega di e mundial di baseball na Seoul, Korea,...
SUR KOREA – E astro Arubano Xander Bogaerts ayera a join e seleccion di Reino Hulandes na Sur Korea. Bogaerts diamars awor...
ORANJESTAD – Den preparacion pa e World Baseball Classic, e team di Major League Baseball ta analisando cada ekipo den anticipacion pa...
COZUMEL – E hoben Arubano Renze Postma ta drenta na di 37 lugar den e competencia di World Triathlon na Cozumel, Mexico!...
RIO – E abanderada di Aruba Nicole Van Velden a haci historia cu su entrada na Weganan Olimpico su ceremonia official y...


text:
Ta buskaTa buska kas a base di huurkoop
TA BUSKA
Pareha Boneriano biba na Korsow ta buska un kas chiki ku propio tereno pa kumpra a base di huurkoop den un bario bon of redelijk.
(E por ta un kas tambe no kompletamente kla).
Preis no mas ku Nafl.75,000 segun e marktwaarde.
Mi ta paga e dobel di e balor den un termino di 10 anja.
Por ehempel si e balor di e kas ta Fl.75.000,- mi ta kumpre pa Fl.150.000,-
Mi ta paga Fl.1250,- pa luna
Nos ta traha kontrakt na Notariskantoor.
E kontrakt ta dura 10 anja
Pa mas info. Tel. 6979544 (whatsapp)


text:
“Mi a priminti y mi ta cumpli. Atraco mester caba aki na Aruba, sea den bon of den malo”, Parlamentario di partido POR, Alan Howell ta expresa enfaticamente.
E ta bisa cu no por ta asina cu nos ciudadanonan ta wordo atraca y maltrata, muy special den nan cas, caminda nan ta ‘suppose’ di ta mas sigur, trankil y na paz. E victimanan aki ta keda mayoria di biaha den un estado di trauma. Pa colmo, polisnan ta haci na trabou, ta gara e malhechornan pa despues huesnan dunanan castigo masha abou mes. Esaki ta algo cu no ta contribui na reduci criminalidad riba nos isla, specialmente e tipo di crimennan di e caliber aki.
Parlamentario Howell ta di opinion cu a traves di e ley di iniciativa pa bin cu castigonan minimo pa atraco, abuso di mucha y abuso sexual lo yuda reduci e crimennan cruel aki. “Castigo minimo di 7 aña pa atraco brutal lo yuda sigur pa trece trankilidad bek. Pedofielnan tambe tin cu wanta duro ya cu lo tin castigo minimo di 5 aña tambe pa nan”.
Dialuna awo 10:30 di mainta, Fraccion di POR lo entrega e Ley di iniciativa di castigo minimo pa e crimennan ariba menciona den mannan di Presidente di Parlamento. Fraccion di POR ta invita tur miembro di prensa pa ta presente na Parlamento. Durante entrega di e Ley di iniciativa parlamentarionan Alan Howell y Marisol Lopez-Tromp lo splica den mas detaye tur loke ta trata e Ley aki.
Partido POR a priminti y partido POR ta cumpli.
“Together we can make it better”.